Κυανόλευκο πάθος - η διαδικτυακή εφημερίδα της Νίκης Βόλου: "Κάθε κατεργάρης στον... πάγκο του!!!" είπε ο Ανδρέας Πάτσης\n"Κάθε κατεργάρης στον... πάγκο του!!!" είπε ο Ανδρέας Πάτσης\nΤην ανάγκη να απαντήσει στην παραφιλολογία που αναπτύχθηκε με τις κλήσεις σε απολογία των Ριζογιάννη και Κοντοδήμου, ένιωσε ο Ανδρέας Πάτσης που έβαλε κάθε ...κατεργάρη στον πάγκο του με τις δηλώσεις στο BlueStarFM 105,1.\nΟ πρόεδρος και μεγαλομέτοχος της ΠΑΕ Νίκη Βόλου στην εκπομπή του Άκη Μπούκλα «Σφύριξα κι έληξες», τόνισε πως η ομάδα πρέπει να προστατευτεί από τους «ζημιάρηδες», που στη βολιώτικη ομάδα φαίνεται πως\nείναι αρκετοί ενώ ταυτόχρονα επιτέθηκε σε sites που βγάζουν από τη μύγα ξύγκι, όπως ο ίδιος υποστήριξε.\nΑναλυτικά η συνέντευξη του Ανδρέα Πάτση:\nΓια τις κλήσεις σε απολογία των Ριζογιάννη και Κοντοδήμου...\nΔύο παίκτες δεν ήρθαν στην προπόνηση της ομάδας. Αν δεν τους καλούσαμε σε απολογία θα ήμασταν καφενείο. Θα περνούσαμε ένα μήνυμα χαλαρώτητας θα ήμασταν ένα ξέφραγο αμπέλι. Δηλαδή σήμερα αν δεν έρθουν κι άλλοι παίκτες στην προπόνηση, δεν τρέχει τίποτα. Παιχνίδια σε βάρος της ομάδας δεν αφήνω να γίνονται.\nΜία ομάδα είναι επιχείρηση. Δεν θα μου πει κανένας πως θα διοικήσω. Αυτός που διοικεί πρέπει να δρα κάθετα, αποφασιστικά και χωρίς έλεος. Διαφορετικά δεν στέκεται μία επιχείρηση και κατ' επέκταση μία ομάδα.\nΤώρα ποια θα είναι η απόφαση, αφού απολογηθούν οι παίκτες θα δούμε.\nΓια την παραφιλολογία που αναπτύχθηκε γύρω από τις κλήσεις σε απολογία των παικτών...\nΜία ομάδα έχει κανόνες λειτουργίας. Εγώ δεν μπαίνω στο σπίτι του καθενός και να πω «εγώ ξέρω». Μου έχει κάνει εντύπωση. Όλοι ξέρουν. Και μάλιστα μαθαίνω κι εγώ πράγματα από πολλούς για την ομάδα που εγώ δεν ξέρω...\nΚουταμάρες ξέρουν. Χαζά άτομα είναι όλα αυτά που νομίζουν ότι ξέρουν.\nΜ' αυτά που γράφουν και λένε μειώνουν την τεράστια υπεραξία που έχει δημιουργήσει αυτή η ομάδα.\nΠρέπει να ξέρετε, ότι όταν γράφεται κάτι στο Βόλο, διαβάζεται σ' όλη την Ελλάδα γιατί η Νίκη απασχολεί τα μέσα ενημέρωσης. Είναι κρίμα να διακωμωδούμε την ομάδα που έχει κάνει αυτό το τεράστιο άλμα και ξαναγεννήθηκε από τις στάχτες της. Είναι κάποια sites που βγάζουν από τη μύγα ξίγκι νομίζοντας πως τα ξέρουν όλα. Είναι κρίμα.\nΤα εν οίκω μη εν δήμω. Ας σταματήσει επιτέλους αυτή η παραφιλολογία.\nΓιατί για να κινήσεις ένα ενδιαφέρον για το ανύπαρκτο μέσο σου, πρέπει να δημουργείς συνεχώς μία κινητικότητα για θέματα που δεν έχουν καμία σχέση με την πραγματικότητα;\nΌλοι αυτοί πρέπει να απομονωθούν! Προστατέψτε την ομάδα! Σ' αυτή την ομάδα είναι πολλοί οι ζημιάρηδες!\nΜετά τις 19 Ιουνίου όλοι οι κατεργάρηδες θα μπουν στον πάγκο τους και μάλιστα θα μπουν καρφωμένοι στον πάγκο τους. Και για να μην παρεξηγηθώ, εννοώ πως δεν θα ξανασηκωθούνε.\nΓια τα μπαράζ στα οποία πιθανόν να συμμετάσχει η Νίκη...\nΕγώ πιστεύω πως ακόμα και στα μπαράζ θα αποδείξουμε πόσο μεγάλη ομάδα έχουμε και είμαστε ικανοί να κατατροπώσουμε οποιονδήποτε αντίπαλο. Δε μ' ενδιαφέρει ποιον αντίπαλο θα έχουμε και το λέω με κάθε ειλικρίνεια. Είμαστε μία μαχητική ομάδα και δεν με φοβίζει κανένας αντίπαλος. Βέβαια, δεν μου αρέσει να παίζω καλοκαίρι όμως τι να κάνουμε.\nΜε αυτοπεποίθηση και πίστη θα αντιμετωπίσουμε όλους τους αντιπάλους. Αυτοί πρέπει να μας φοβούνται, εμείς δεν φοβόμαστε κανέναν.\nΓια τον σεβασμό που έχει κερδίσει η Νίκη...\nΕμείς σεβαστήκαμε τους κανόνες φιλοξενίας με όλες τις ομάδες κι αυτό είναι μία τεράστια επιτυχία για την ομάδα μας. Τόσο της διοίκησης, όσο και του κόσμου. Είναι τεράστια τιμή για μας να μας αναγνωρίζεται αυτό. Σεβαστήκαμε τα πάντα, έχουμε κανόνες και μ' αυτούς πορευόμαστε.\nΔεν θα πάμε εμείς εκεί που θέλουν οι άλλοι. Αν θέλουν ας έρθουν εκεί που είμαστε εμείς.\nΑυτή η ομάδα έχει άλλη ποιότητα και τίποτα δεν έχει σχέση με το παρελθόν. Δεν θα επιτρέψω την επιστροφή της ομάδας σε εποχές που είναι καταδικαστέες απ' όλους.\nΜπροστά σ' ένα στόχο δεν είμαι της λογικής να συμμαχήσω και με τον διάολο. Γιατί αν συμμαχήσεις θα γίνεις ίσος και όμοιος μ' εκείνον.\nΓια την έκπληξη της πρωταγωνιστικής πορείας της Νίκης...\nΚάποιοι πιστέψανε πως η Νίκη θα ήταν ένας σάκος του μποξ και δεν θα έπαιζε πρωταγωνιστικό ρόλο. Όμως η Νίκη τους ταρακούνησε. Αυτό που τους αιφνιδίασε ήταν η διάρκεια αυτής της ομάδας και η δυναμική της.\nΟμάδες που στηρίζονται στο παρασκήνιο δεν μακροημερεύουν. Πρόκειται για ομάδες φωτοβολίδες. Εγώ δεν θέλω να γίνει αυτό και με τη Νίκη.\nΈχω όραμα, έχω άποψη και δεν πιστεύω σε λυκοφιλίες. Εγώ βρίσκομαι σ' ένα σκαλί, δεν θα κατέβω για να φτάσω στο επίπεδό τους. Ας ανέβουν αυτοί στο δικό μου. Με τη συμπεριφορά μου η Νίκη έχει το σεβασμό όλων. O κόσμος έχει ευθύνη απέναντι σ' αυτή την ομάδα και πρέπει να την προστατέψει.\nΓια το αίτημα αλλαγής του προϋπολογισμού...\nΖητήσαμε μία τροποποίηση του προϋπολογισμού ώστε να μειωθεί το ποσό της εγγυητικής, αίτημα που τελικά απορρίφθηκε. Υπάρχει παραλογισμός της νομοθεσίας. Εσύ που κατέθεσες εγγυητική αντιμετωπίζεις την βαρυτέρα των ποινών, ενώ άλλοι που δεν κατέθεσαν καθόλου εγγυητική, δεν τρέχει τίποτα.\nΗ πρόβλεψη για τις ομάδες που θα ανέβουν κατηγορία...\nΠρόβλεψη για το τελική βαθμολογία του πρωταθλήματος δεν μπορώ να κάνω. Βλέπουμε πως οι ανατροπές είναι συνεχείς. Ακόμα και ο Απόλλωνας που από πολλούς θεωρούταν σίγουρος, μπήκε σε περιπέτειες.\nΗ αλήθεια είναι πως δε με νοιάζει και ποιοι θα είναι οι αντίπαλοί μας στα playoff. Βέβαια, δεν πρέπει να ξεχνάμε πως έχουμε ένα σπουδαίο παιχνίδι την Κυριακή που θα κρίνει την είσοδό μας στα μπαράζ.\nΤο μήνυμα για τη συνέχεια...\nΜε πίστη, αυτοσυγκέντρωση και πίστη θα φτάσουμε στον στόχο ακόμα και μέσω των playoff.\nΑνώνυμος 23 Μαΐου 2013 - 9:05 μ.μ.\nΚΥΡΙΑΚΗ ΑΝΕΞΑΡΤΗΤΟΥ ΑΠΟΤΕΛΕΣΜΑΤΟΣ(ΑΚΟΜΗ ΚΑΙ ΠΛΕΙ ΟΦ ΝΑ ΜΗΝ ΜΠΟΥΜΕ) ΝΟΜΙΖΩ ΕΝΑ ΣΥΝΘΗΜΑ ΠΕΡΑ ΑΠΟ ΑΥΤΑ ΓΙΑ ΤΗΝ ΟΜΑΔΑ ΜΑΣ ΚΑΙ ΤΟ ΓΝΩΣΤΟ.."ΑΝ ΔΕ ΣΕ ΔΩ..." ΠΡΕΠΕΙ ΝΑ ΕΙΝΑΙ ΚΑΙ ΤΟ "ΑΝΔΡΕΑΣ ΠΑΤΣΗΣ ΟΕ ΟΕ ΟΕ..."\nΤΟ ΣΤΟΙΧΗΜΑ ΔΕΝ ΕΙΝΑΙ Η ΑΝΟΔΟΣ ΑΛΛΑ ΝΑ ΜΕΙΝΕΙ ΣΤΗΝ ΟΜΑΔΑ.\nΟΛΑ ΤΑ ΑΛΛΑ ΘΑ ΓΙΝΟΥΝ.\nUnknown 24 Μαΐου 2013 - 1:21 μ.μ.\nΣΥΜΦΟΝΩ Κ'ΕΓΩ ΠΑΙΔΙΑ ΤΗΝ ΚΥΡΙΑΚΗ ΟΤΙ ΚΑΙ ΝΑ ΓΙΝΕΙ ΠΡΕΠΕΙ ΝΑ ΦΩΝΑΞΟΥΜΕ ΚΑΙ ΓΙΑ ΤΟΝ ΠΡΟΕΔΡΟ ΜΑΣ ΓΙΑΤΙ ΕΚΑΝΕ ΤΗΝ ΝΙΚΑΡΑ ΜΑΣ ΠΑΛΙ ΝΑ ΧΑΙΡΕΙ ΤΟ ΣΕΒΑΣΜΟ ΟΛΗΣ ΤΗΣ ΦΙΛΑΘΛΗΣ ΕΛΛΑΔΑΣ


Κουρκουμάς: Ένα μπαχαρικό-θησαυρός για την υγεία μας | FreddoNews Κουρκουμάς: Ένα μπαχαρικό-θησαυρός για την υγεία μας | FreddoNews\nBy freddo1 / Published on Πέμπτη, 27 Φεβ 2020 16:20 ΜΜ / Δεν επιτρέπεται σχολιασμός στο Κουρκουμάς: Ένα μπαχαρικό-θησαυρός για την υγεία μας / 419 views\nΚαλλιεργείται σε ζεστές , τροπικές περιοχές, και έχει γίνει δημοφιλές σε όλο τον κόσμο.\nΑρχικά αναπτύχθηκε στη νοτιοδυτική Ινδία, ο κουρκουμά απαιτεί ζεστές και σχετικά υγρές συνθήκες για να ευδοκιμήσει. Κορυφαίοι παραγωγοί σήμερα είναι η Ινδία, η Ινδονησία, το Ταϊβάν, η Κίνα, οι Φιλιππίνες, η Τζαμάικα και η Αϊτή. Αν και μπορεί να χρησιμοποιηθεί φρέσκο, ο πιο συνηθισμένος τρόπος που χρησιμοποιείται είναι ως καρύκευμα. Θα βρείτε το κουρκουμά σε πολλά πιάτα της Ινδίας, του Πακιστάν και του Μπαγκλαντές. Μια βασική ένωση που περιέχει είναι η κουρκουμίνη, η οποία δίνει μια γεύση ελαφρώς πικάντικη.\nΤο οφέλη του κουρκουμά πέρα από την μαγειρική\nΟ κουρκουμάς δεν είναι απλώς ένα χρήσιμο καρύκευμα που δίνει γεύση στο φαγητό. Έχει χρησιμοποιηθεί στην παραδοσιακή κινεζική και ινδική ιατρική για χιλιετίες. Λόγω των αντι-φλεγμονωδών ιδιοτήτων του το μπαχαρικό αυτό έχει χρησιμοποιηθεί για τη θεραπεία λοιμώξεων του ουροποιητικού συστήματος, του ήπατος, των αρθρώσεων, του εντέρου (κολικοί), του δέρματος και της δυσφορίας από την έμμηνο ρήση.\nΗ κουρκουμίνη πιστεύεται ότι μπορεί να αποδειχθεί μια εναλλακτική λύση για τη θεραπεία ελκών που προκαλούνται από το βακτήριο Helicobacter pylori, που γίνεται σταδιακά όλο και πιο ανθεκτικό στα αντιβιοτικά.\nΠώς o κουρκουμάς μπορεί να ωφελήσει την εγκεφαλική λειτουργία\nΜερικά από τα πιο ελπιδοφόρα αποτελέσματα του μπαχαρικού μπορεί να ωφελούν και τον εγκέφαλο. Η κουρκουμίνη διαπερνά τον αιματοεγκεφαλικό φραγμό και μπορεί να έχει προστατευτικές ιδιότητες έναντι στην νόσο του Πάρκινσον και του Alzheimer. Δεδομένου ότι η κουρκουμίνη έχει αντιοξειδωτικές με αντιφλεγμονώδεις ιδιότητες, πιστεύεται ότι προωθεί την γενική υγεία του εγκεφάλου. Μια άλλη ένωση στο κουρκουμά, η τουρμερόνη, βοηθά τα ενδογενή βλαστοκύτταρα να αυξάνονται, πράγμα που μπορεί κάποια μέρα να αποδειχθεί σημαντικό για την επισκευή και την αναγέννηση των ιστών του εγκεφάλου. Η κουρκουμίνη πιστεύεται ότι βοηθάει στην αναστολή της συσσώρευσης των β-αμυλοειδών πλακών στους εγκεφάλους των ασθενών με Alzheimer.\nΟ κουρκουμάς προλαμβάνει τον καρκίνο\nΤο κουρκούμη έχει αντιφλεγμονώδεις ιδιότητες που βοηθούν στην αργή ανάπτυξη του καρκίνου.\nΗ κουρκουμίνη έχει ισχυρή αντικαρκινική δράση και φαίνεται να είναι καθολικά χρήσιμη για τους περισσότερους τύπους καρκίνου. Αυτό πιθανώς οφείλεται στην ικανότητα της κουρκουμίνης να επηρεάζει τους μοριακούς στόχους των καρκινοκυττάρων. Ακόμα καλύτερα, η κουρκουμίνη είναι μη τοξική και δεν βλάπτει τα υγιή κύτταρα και ο τρόπος που χρησιμοποιείται στην χημειοθεραπεία του καρκίνου είναι παραδοσιακός. Η κουρκουμίνη μπορεί ακόμη και να συνεργαστεί με κάποια φάρμακα της χημειοθεραπείας, βοηθώντας τα να λειτουργούν καλύτερα. Οι τύποι καρκίνου που μπορεί να επηρεάσει θετικά περιλαμβάνουν τον καρκίνο του πνεύμονα, του μαστού, του ήπατος, του στομάχου και του παχέος εντέρου.\nΜαύρο Πιπέρι και κουρκουμίνη\nΗ βιοδιαθεσιμότητα της κουρκουμίνης δεν είναι τόσο υψηλή όταν καταναλώνεται μόνη της. Ωστόσο, το μαύρο πιπέρι περιέχει ένα συστατικό που ονομάζεται πιπερίνη, η ένωση αυτή δίνει στο πιπέρι την πικάντικη γεύση του και αυξάνει την απορρόφης της κουρκουμίνης. Για αυτόν τον λόγο, πολλά από τα πιο δημοφιλή αλμυρά πιάτα που περιέχουν κουρκουμά περιέχουν και πιπέρι.


«Ο τίτλος δεν ήταν κάλπικος» - Sportdog.gr - Αθλητικά Νέα | Ειδήσεις | Sport\n04/05/11 - 10:29\n«Ο τίτλος δεν ήταν κάλπικος»\nΟ Νίκος Καράμπελας δεν συμφωνεί με την άποψη του Γιώργου Δώνη ότι η ΑΕΚ δεν άξιζε τον τίτλο, τονίζοντας πως έδειξαν μεγαλύτερη θέληση από τον Ατρόμητο στον τελικό του Κυπέλλου.\nΑποσπάσματα των δηλώσεών του στην «Κιτρινόμαυρη Ώρα»:\nΓια τα συναισθήματά του για την κατάκτηση του Κυπέλλου ΟΠΑΠ:\n«Τί να πεις; Είναι λίγο… Δεν περιγράφονται με λέξεις αυτά τα συναισθήματα. Αν δεις τη φωτογραφία που σηκώνουμε την κούπα και δεις καλύτερα τα πρόσωπά μας, τότε καταλαβαίνεις. Απεριόριστη χαρά. Για εμάς και τον κόσμο μας. Συναισθήματα πληρότητας εκείνη τη στιγμή. Νιώθεις δυνατός, δικαιωμένος, μα πάνω από όλα νικητής».\nΓια το τι έκανε τη διαφορά:\n«Η ποιότητα και η θέλησή μας για την κατάκτηση του τίτλου, έκανε τη διαφορά μέσα στο γήπεδο».\nΓια τις δηλώσεις του Γιώργου Δώνη:\n«Εμένα όλα αυτά από το ένα αυτί μπαίνουν και από το άλλο βγαίνουν. Με ένα σκορ 3-0 δεν μπορείς να λες κάλπικο έναν τίτλο. Προσπαθούν να δικαιολογήσουν μάλλον το αποτέλεσμα. Το πρώτο γκολ είναι οριακό οφσάιντ, δεν ξέρουμε ακόμα οριστικά αν είναι οφσάιντ. Δεν είναι δύο μέτρα οφσάιντ όπως έλεγαν κάποιοι αρχικά. Είναι καθαρή νίκη, δεν μπορεί να αμφισβητηθεί».\nΓια τους Δέλλα και Λυμπερόπουλο:\n«Είναι λίγο το να μιλήσω εγώ για τον ‘Λύμπε’ και τον ‘Τράι’. Η πορεία τους τόσα χρόνια και το ότι έχουν αποδείξει τι μπορούν να κάνουν τα λέει όλα. Εκτός από την αγωνιστική εικόνα, υπάρχει και η εξωαγωνιστική. Πρότυπα ως άνδρες, πρότυπα ως παίκτες και πρότυπα ως αρχηγοί».\n«Είναι ένας προπονητής που ήρθε και άλλαξε τη νοοτροπία της ΑΕΚ. Μας βοήθησε πολύ, μας ανέβασε ψυχολογία και γίναμε καλύτεροι. Εγώ θέλω να μείνει, να δείξει έργο. Να αλλάζει συνέχεια ο προπονητής μπορεί να βοηθά ψυχολογικά έως ένα σημείο την ομάδα, αλλά δεν είναι καλό. Πρέπει να υπάρχει μια σταθερότητα για το καλό της ομάδας. Μακάρι να έμενε ο Χιμένεθ. Άλλοι αποφασίζουν όμως και δεν είναι δική μου δουλειά αυτό».\n«Πρώτη φορά έπαιξα μπροστά σε τόσο κόσμο της ΑΕΚ. Ξέρω ότι είχαμε sold out στα εισιτήριά μας από τις πρώτες ημέρες. Ο κόσμος θυμάμαι γέμισε το συγκεκριμένο γήπεδο με τη Μίλαν στο Champions League. Ο κόσμος της ΑΕΚ είμαι σίγουρος ότι είναι πολύ περισσότερος ακόμα και από εκείνο το παιχνίδι. Εμείς έχουμε χρέος από την πλευρά μας να τους κάνουμε να έρχονται στο γήπεδο ολοένα και περισσότεροι».\n«Καταδικαστέα σε κάθε μορφή τους. Δεν γίνεται να καταστρέψουμε μία γιορτή του ποδοσφαίρου και της ΑΕΚ που επέστρεψε στους τίτλους με αυτά που έγιναν. Μακάρι να ήταν η τελευταία φορά, αλλά αν μείνουμε στα λόγια δεν θα είναι… Ένας τίτλος ήταν για την ΑΕΚ και κάποιοι δεν άφησαν τον κόσμο να το χαρεί όπως ήθελε και το περίμενε. Το ποδόσφαιρο είναι γιορτή και χαρά, ας το καταλάβουν».\n«Σίγουρα θα ήταν καλύτερα με κόσμο. Εμείς πρέπει να προσαρμοστούμε στις συνθήκες και να κάνουμε τη δουλειά μας. Δεν έχουμε τελειώσει τη σεζόν. Το Champions League είναι πρόκληση».


Δέσμευση για αλλαγή του κανονισμού του ΕΛΓΑ - Κρήτη - Νέα Κρήτη\nΤώρα διαβάζετε: Δέσμευση για αλλαγή του κανονισμού του ΕΛΓΑ\nΔέσμευση για αλλαγή του κανονισμού του ΕΛΓΑ\nΟι νέες δηλώσεις της υφυπουργού Αγροτικής Ανάπτυξης Φωτεινής Αραμπατζή - Τι λέει το Π.Κ. του ΓΕΩΤΕΕ\nΑπό την παρούσα κυβέρνηση θα γίνει η αλλαγή του κανονισμού του ΕΛΓΑ.\nΑυτή τη δέσμευση αναλαμβάνει έναντι του αγροτοκτηνοτροφικού κόσμου της χώρας η υφυπουργός Αγροτικής Ανάπτυξης και Τροφίμων Φωτεινή Αραμπατζή, μέσα από τις τελευταίες ομιλίες της. Από την πλευρά του, προσωπικά ο πρωθυπουργός της χώρας, Κυριάκος Μητσοτάκης, έχει δώσει μεγάλο βάρος στην πάταξη των ελληνοποιήσεων, τόσο στο γάλα όσο και στο ελαιόλαδο, αλλά και σε όλα τα προϊόντα.\nΘετικά σχολιάζει τις δηλώσεις και τις δεσμεύσεις αυτές, προς την εφημερίδα «Νέα Κρήτη», ο πρόεδρος του Παραρτήματος Κρήτης του ΓΕΩΤΕΕ Αλέκος Στεφανάκης, που μεταφέρει μηνύματα από τον δικό του χώρο, λέγοντας πως ο φορέας είναι έτοιμος να συμβάλει προς τη σωστή κατεύθυνση.\nΟ κανονισμός του ΕΛΓΑ θα αλλάξει «επί κυβέρνησης Κυριάκου Μητσοτάκη», ανέφερε, μεταξύ άλλων, η υφυπουργός Αγροτικής Ανάπτυξης και Τροφίμων, Φωτεινή Αραμπατζή, σε εκδήλωση στη ΔΕΘ.\n«Οι αποζημιώσεις επαρκούν μόνο για να μετριάσουν τη ζημιά, ωστόσο είναι επιβεβλημένη η επαναξιολόγηση του συστήματος ασφάλισης στο τρίγωνο ΕΛΓΑ-ιδιωτικές ασφαλιστικές εταιρείες, επιδότηση ασφαλίστρου από ευρωπαϊκά κονδύλια-Ταμείο Κλιματικής Αλλαγής. Ο κανονισμός του ΕΛΓΑ πρέπει να αλλάξει και θα αλλάξει επί κυβέρνησης Κυριάκου Μητσοτάκη - είναι δέσμευση», σημείωσε με νόημα.\nΠαρακάτω τόνισε πως η άμβλυνση των επιπτώσεων της κλιματικής αλλαγής στη γεωργία αποτελεί, πέραν των άλλων, και έναν από τους εννέα στόχους-προϋποθέσεις έγκρισης του Εθνικού μας Στρατηγικού Σχεδίου για τη νέα ΚΑΠ, μετά το 2021. Η κ. Αραμπατζή χαρακτήρισε λοιπόν ιστορική ευκαιρία το σχέδιο αυτό αλλά και ένα επιπλέον κίνητρο να προχωρήσουμε με πιο γρήγορα βήματα σε πρωτοβουλίες που ούτως ή άλλως είναι αναγκαίες για τον αγροδιατροφικό τομέα, όπως την αξιοποίηση, επιτέλους, της έρευνας και της γεωργίας ακριβείας, τις επενδύσεις σε Ανανεώσιμες Πηγές Ενέργειας, την αξιοποίηση της βιοοικονομίας (ειδικά των αποβλήτων της κτηνοτροφίας και των υπολειμμάτων των καλλιεργειών) και τη δημιουργία «πράσινων» θέσεων εργασίας, και τη βιώσιμη αλιεία, με στόχο την αντιμετώπιση της παράνομης δραστηριότητας.\n«Έχουμε προτάσεις για τον ΕΛΓΑ»\nΟ πρόεδρος του Παραρτήματος Κρήτης του ΓΕΩΤΕΕ, Αλέκος Στεφανάκης, δήλωσε στην εφημερίδα «Νέα Κρήτη»:\n«Το ΓΕΩΤΕΕ θεωρεί ότι θα πρέπει να γίνει η προσαρμογή του ΕΛΓΑ στις σύγχρονες απαιτήσεις. Έχουμε φτιάξει ομάδα εργασίας που έχει αναλάβει τη συμμετοχή και την υποστήριξη των υπηρεσιών του υπουργείου για την αλλαγή του κανονισμού προς τη σωστή κατεύθυνση. Είμαστε έτοιμοι και περιμένουμε τη διαβούλευση που θα γίνει. Και από ’κει και πέρα εμείς θα παρέμβουμε. Η προηγούμενη κυβέρνηση ξεκίνησε τις διαδικασίες για αλλαγή του κανονισμού, αλλά μετά άλλαξε η κυβέρνηση χωρίς να προλάβει η προηγούμενη να κάνει αυτές τις αλλαγές. Και πολύ σωστά η σημερινή κυβέρνηση συνεχίζει τη διαδικασία, και θεωρώ ότι θα αλλάξει ο κανονισμός έτσι όπως πρέπει, ώστε να γίνει πιο ρεαλιστικός».\nΟ Αλέκος Στεφανάκης τονίζει την ανάγκη ο ΕΛΓΑ να γίνει πραγματικός ασφαλιστικός φορέας που να καλύπτει τις ανάγκες αποζημίωσης τόσο των αγροτών όσο και των κτηνοτρόφων. «Μιλάμε για ζημιές που δεν μπορούν οι άνθρωποι να τις αποφύγουν. Δηλαδή είναι ζημιές που προέρχονται από συνθήκες που δεν μπορεί να τις αντιμετωπίσει ένας παραγωγός. Για παράδειγμα, όταν ήρθε ο καταρροϊκός πυρετός στην Κρήτη και έκανε ζημιές στα αιγοπρόβατα, δεν υπήρξε κάλυψη από τον κανονισμό γιατί δεν υπάρχει αυτή η πρόβλεψη. Έχουμε επίσης νοσήματα που προκαλούν αποβολές σε ένα κοπάδι. Σε αυτή την περίπτωση ο παραγωγός έχει χάσει το εισόδημα στο σύνολό του και δεν μπορεί να κάνει κάτι»...\nΌσο για τις επίμονες εξαγγελίες πρωθυπουργού και υπουργού Αγροτικής Ανάπτυξης για την αντιμετώπιση των ελληνοποιήσεων, ο Αλέκος Στεφανάκης λέει πως, «επιτέλους, κάτι πρέπει να γίνει. Είναι καιρός πια... Γιατί οι ελληνοποιήσεις έχουν προκαλέσει στον πρωτογενή τομέα τεράστιες ζημιές. Όταν βαφτίζουμε “ελληνικά” μη ελληνικά προϊόντα, είναι πολλά τα επίπεδα της ζημιάς. Πρώτον, είναι η εξαπάτηση του καταναλωτή. Δεύτερον, είναι η δυσφήμηση των τοπικών προϊόντων... Και αυτά τα δύο μαζί στρέφονται εναντίον του προϊόντος. Και το τρίτο, σε μια εποχή που τα μόνα εισοδήματα σε αυτόν τον τόπο είναι από την αγροτική οικονομία και από τον τουρισμό, παίρνουμε τα χρήματα από αυτούς τους τομείς και τα πάμε έξω. Άρα είναι κάτι που δεν μπορεί να συνεχίσει να γίνεται γιατί έχει ξεφύγει σε πάρα πολύ μεγάλο βαθμό»...\nΣύμφωνα με όσα είπε ο πρωθυπουργός από τη ΔΕΘ, «είχα δεσμευτεί προσωπικά ότι θέλουμε να αντιμετωπίσουμε το ζήτημα των παράνομων ελληνοποιήσεων. Είτε μιλάμε για γάλα, είτε μιλάμε για χοιρινό κρέας. Ήδη με τους ελέγχους που κάναμε, για άλλο λόγο, για το ζήτημα της πανώλης των χοίρων, έχουμε εντοπίσει κυκλώματα παράνομης εισαγωγής χοιρινού κρέατος από βόρειες χώρες.\nΚαι οι τιμές, από ό,τι μου λένε, στο χοιρινό και στο γάλα, έχουν αρχίσει να είναι ήδη κάπως καλύτερες. Και αυτό είναι πολύ θετικό. Διότι δεν μπορώ να δεχτώ ότι ένας παραγωγός που έχει τα ζώα του σε ένα βουνό πάνω - στη Σαμαρίνα για παράδειγμα τους επισκέφτηκα - και τα κατεβάζει στον θεσσαλικό κάμπο και κάνει αυτή τη διαδρομή (την έκανε αυτός και η οικογένειά του γενιές ολόκληρες) και εκ των πραγμάτων επωμίζεται ένα μεγαλύτερο κόστος σε σχέση με μια οργανωμένη βιομηχανική παραγωγή, δε θα πάρει την τιμή που του αξίζει για τη δουλειά την οποία κάνει. Γιατί είναι γνωστό πως θέλουμε να κρατήσουμε τελικά τον κόσμο στα χωριά μας. Άρα στο ζήτημα αυτό θα είμαι πάρα-πάρα πολύ αυστηρός. Θέλω να ξαναστείλω ένα μήνυμα προς όσους αυτή τη στιγμή επιμένουν να ελληνοποιούν παράνομα προϊόντα, είτε μιλάμε για γάλα, είτε μιλάμε για κρέας, να παράγουν φέτα και να την πουλάνε σε τιμές εξευτελιστικά χαμηλές, ουσιαστικά αποκαλύπτοντας ότι δε χρησιμοποιούν με αυτό τον τρόπο ελληνικό γάλα. Θα είμαστε αμείλικτοι. Και βέβαια, να ξέρετε ότι θα προχωρήσουμε και σε ερευνητικά προγράμματα.\nΜε ενδιαφέρει πάρα πολύ το πώς η τεχνολογία μπορεί να λύσει αυτό το ζήτημα. Πιστεύω ότι δε θα αργήσει πολύ η ημέρα που δειγματοληπτικοί έλεγχοι θα μπορούν να μας επιτρέπουν να κάνουμε την πλήρη ιχνηλασιμότητα της πρώτης ύλης, ώστε να λυθεί αυτό το ζήτημα άπαξ και διαπαντός», συμπλήρωσε ο κ. Μητσοτάκης.


S.N.A.F.U.: (23/11/97) Περί θητείας\n’λλη μια επέτειος για το S.N.A.F.U. φίλες και φίλοι αναγνώστες -φαίνεται ότι ο ανταποκριτής σας άγεται και φέρεται από το παρελθόν του. Σαν σήμερα λοιπόν, πριν από τρία χρόνια, απελύθη οριστικά από τις τάξεις του Ελληνικού Στρατού, ενώ τέσσερα χρόνια πριν, παρουσιάστηκε. Οι οξυδερκέστεροι θα συνάγουν αυτόματα ότι ο γράφων υπήρξε αυτό που στην αργκό του ΕΣ, αποκαλείται "ημιάρβυλο" ή ΥΠΕΚ και που στα απλά ελληνικά λέγεται δικαιούμενος μειωμένης θητείας. Όχι ότι η διάρκεια παίζει κανένα ρόλο στην προκειμένη περίπτωση βέβαια.\nΘα ήθελα πολύ η σημερινή ημερομηνία να μην υπάρχει στο προσωπικό μου ημερολόγιο ως επέτειος, γιατί αυτό θα σήμαινε ή ότι δε θα είχα πάει στον ΕΣ (που ήταν και η αρχική μου πρόθεση) ή ότι θα είχε περάσει ανώδυνα. Δυστυχώς, τίποτα από τα δύο δε συνέβη, ίσως επειδή δε θα μπορούσε και να έχει συμβεί. Παρά τη διάθεσή μου για διαφοροποίηση, ούτε κατάφερα να αποφύγω την ανοησία αυτή, ούτε κατάφερα να τη βγάλω αλώβητος ένα χρόνο μετά. Και από ό,τι φαίνεται, παραμένω λειψός, τρία χρόνια αργότερα. Για πόσο ακόμα; Δεν έχω την παραμικρή ιδέα, φίλες και φίλοι.\nΌπως μπορούν να σας διαβεβαιώσουν όσοι με ξέρουν IRL, είμαι από τους λίγους έλληνες που *δεν* λένε ιστορίες από το στρατό. Αυτό είναι δείγμα υγείας βεβαίως, όμως δεν είναι και αυτό που θα ήθελα. Αν είχα πάλι τη δυνατότητα να επιλέξω -κάτι που επειδή ο Θεός έχει χιούμορ, ξέρω ότι δε θα συμβεί- θα είχα κάνει διαφορετικές επιλογές. Επιλογές που θα με έκαναν να νοιώθω σήμερα πολύ λιγώτερο μαλάκας, ανεπαρκής και -ίσως το χειρότερο από όλα- ηττημένος. Βλέπετε, είμαι πια πιό σίγουρος από ποτέ, ότι η αποδοχή του ρόλου του φαντάρου (και στη συνέχεια του τέως φαντάρου) είναι μια από τις σημαντικώτερες ήττες που μπορεί να έχει στο ενεργητικό του ένας άνθρωπος που ζει στην Ελλάδα.\nΚανείς δεν μπορεί να σου ανταλλάξει 365 χαμένα βράδια. Κανείς δεν μπορεί να σου δώσει πίσω το άγχος στα πρόσωπα των ανθρώπων που αγαπάς. Κανείς δεν μπορεί να σου δώσει πίσω την αξιοπρέπειά που άφησες χαραγμένη σε σιδερένια κρεββάτια τύπου φυλακής, σε κλειδωμένες αρβύλες και σε αρχαίους οπλοβαστούς. Κανείς δε μπορεί να σε ξανακάνει άνθρωπο μετά από ένα χρόνο απώλειας κάθε ανθρώπινου συναισθήματος. Κανείς δεν μπορεί να σου σβήσει από το μυαλό αυτά που αναγκάστηκες να κάνεις για να τη γλυτώσεις, για να κερδίσεις μια ώρα παραπάνω ανθρώπινης παρουσίας και ζεστασιάς.\n365 μέρες, ανάμεσα σε υπανθρώπους που μπερδεύουν την πατρίδα με την ιεραρχία, τις αξίες με τις στοιχισμένες σαγιονάρες, τη σημαία με το γυάλισμα των παπουτσιών, το αίμα κάποιων με τα γλυψίματά τους για μια καλή μετάθεση. Μικρά ανθρωπάκια, ανίκανα να καταλάβουν τίποτα παραπάνω από τις εξάδες και τις προσοχές, τα βιασμένα ελληνικά των αρχικών και των παραγγελμάτων και την καπηλεία μιας στολής που κάποιοι, κάποτε τίμησαν, ακόμα και αν τα ιδανικά τους έχουν πια παλιώσει και αραχνιάσει. Τιποτένιοι κόλακες, οσφυοκάμπτες ενός συστήματος που συντηρείται μόνο και μόνο για να διαιωνίζει μια κατάσταση στην οποία πιστεύουν μόνο ανεγκέφαλοι εθνικιστές και αλλοίθωροι πολιτικοί. Έλλην αξιωματικός -το απόλυτο ανδρείκελο.\nΚαι χειρότερα ακόμα, οι ίδιοι οι φαντάροι. Οι κεκαρμένοι. Η άμορφη μάζα των προβάτων, που ισοπεδώνεται εθελούσια, που φοράει τη στολή, που αλλάζει λεξιλόγιο, που γίνεται χαφιές για ένα καλύτερο νούμερο στη σκοπιά, για μια καλή μετάθεση, για μια καλύτερη συμπεριφορά, για να βγει από το στρατόπεδο και να καυχηθεί στους άλλους ηλίθιους ότι είναι μάχιμος, ότι τους ψάρωσε όλους, ότι πάλιωσε, ότι έγινε μάγκας. Και όλα αυτά για να μη νοιώσει περιθωριακός, διαφορετικός από όλους τους άλλους ηλίθιους "άντρες" πριν από αυτόν, "άντρας" τελειωμένος με μαγκιά και τσαμπουκά. Έλλην φαντάρος -το αναγκαίο καπάκι του παραπάνω ντενεκέ.\nΠοτέ ξανά, φίλες και φίλοι. Και είθε ο Θεός να μας αξιώσει να το τηρήσουμε. Να μην ξαναλεκιάσει τις μνήμες μας κανένα κοντό ανθρωπάκι με στολή και αστεράκια στα πέτα, κανένα άδειο τοπίο, κανένας ήχος πυροβολισμού, καμμιά ανταλλαγή συνθημάτων σε σκοπιές, κανένας αγχωμένος ύπνος, καμμιά Ελένη με δακρυσμένα μάτια για το φόβο στα πρόσωπά μας. Ας παίζουν οι καραγκιόζηδες μόνοι το μαλακισμένο παιχνιδάκι που τόσο τους αρέσει. Και ακόμα, είθε αυτός ο άϋλος χώρος που λέγεται Δίκτυο, να βοηθήσει στην κατάργηση αυτής της ανοησίας που λέγεται σύνορα και φέρνει μαζί την υπάρξη αυτής της κωμωδίας (ή τραγωδίας) που λέγεται στρατός.\nΤο ραδιόφωνο παίζει Διονύση Σαββόπουλο (Θητεία), η ώρα είναι 2.15 μεσημέρι Κυριακής 23 Νοεμβρίου και το τεσσαρακοστό S.N.A.F.U. ως καλός πολίτης πλέον, ετοιμάζει ένα κείμενο. Ακόμα. Καλή σας εβδομάδα και καλό υπόλοιπο.\nPosted by Γρηγόρης A. Μηλιαρέσης at 4:56 AM


Τα Πυρηνικα - Μελετες (BKS.0360086)\nΑρχική > Βιβλία > Μελέτες > ΤΑ ΠΥΡΗΝΙΚΑ\nΠΑΓΚΟΣΜΙΑ ΙΣΤΟΡΙΑ ΤΩΝ ΠΥΡΗΝΙΚΩΝ ΕΞΟΠΛΙΣΜΩΝ ΤΩΝ ΠΥΡΗΝΙΚΩΝ ΕΡΓΟΣΤΑΣΙΩΝ ΚΑΙ ΤΩΝ ΠΥΡΗΝΙΚΩΝ ΑΤΥΧΗΜΑΤΩΝ\nΌλα ξεκίνησαν στα τέλη του 19ου αιώνα, όταν ο Μπεκερέλ ανακάλυψε τη ραδιενέργεια και το ζεύγος Κιουρί βάλθηκε να του κλέψει τη δόξα. Στη συνέχεια ο Αϊνστάιν ερμήνευσε το φαινόμενο με την ειδική θεωρία της σχετικότητας, κι όλα θα σταματούσαν εκεί εάν ο μυθιστοριογράφος Ουέλς δεν φανταζόταν μια βόμβα ικανή να καταστρέψει μόνη της μιαν ολόκληρη πόλη. Ο Ούγγρος Λέο Σίλαρντ βάλθηκε να την πραγματοποιήσει και τελικά κατάφερε παρέα με τον Ενρίκο Φέρμι να κατασκευάσει τον πρώτο πυρηνικό αντιδραστήρα. Έτσι μπήκε στα σκαριά το πανάκριβο Σχέδιο Μανχάταν, δηλαδή το αμερικάνικο πρόγραμμα για την κατασκευή της πρώτης πυρηνικής βόμβας, που δοκιμάστηκε με... επιτυχία επάνω στους κατοίκους της Χιροσίμα και του Ναγκασάκι.\nΗ συνέχεια υπήρξε χειρότερη. Διότι αντί η φρίκη του πρώτου πυρηνικού βομβαρδισμού να συνετίσει τις πολιτικές ηγεσίες, η ανθρωπότητα επιδόθηκε σ' έναν ξέφρενο πυρηνικό ανταγωνισμό. Το αποτέλεσμα σήμερα είναι εφιαλτικό. Στα πυρηνικά οπλοστάσια υπάρχουν τα μέσα για να καταστρέψουν τριάντα φορές τον πλανήτη, ενώ μερικές εκατοντάδες «ειρηνικά» πυρηνικά εργοστάσια υπόσχονται ατυχήματα χειρότερα από εκείνα του Τσερνομπίλ και της Φουκουσίμα.\nΥπάρχει ελπίδα; Ίσως...\nΣε κάποιες χώρες η αποπυρηνικοποίηση δειλά - δειλά ξεκίνησε ...\nΤΑ ΠΥΡΗΝΙΚΑ (BKS.0360086)\nΤΑ ΠΥΡΗΝΙΚΑ BKS.0360086 ΒΕΡΕΤΤΑΣ ΜΑΡΙΟΣ ΒΕΡΕΤΤΑΣ ΜΑΡΙΟΣ ΜΕΛΕΤΕΣ ΤΑ ΠΥΡΗΝΙΚΑ


Διαδικτυακή πλατφόρμα συναλλαγών WebTrader\nΤο WebTrader είναι ένα μοναδικό προϊόν από την InstaForex που επιτρέπει στους χρήστες του να πραγματοποιήσουν συναλλαγές στο forex, CFD, και προθεσμιακές αγορές σε ένα πρόγραμμα περιήγησης. Αυτή η έκδοση διαθέτει ένα πλήρες σετ λειτουργιών και μια σουίτα εργαλείων που χαρακτηρίζει τις εκδόσεις για υπολογιστή. Όλα τα μέσα συναλλαγών και οι τύποι λογαριασμών είναι διαθέσιμα με αυτήν την πλατφόρμα ιστού.\nΆλλες εκδόσεις του τερματικού\nΤρεις διεπαφές εργασίας\nδιεπαφή εργασίας εμφανίζει τη λίστα των μέσων, την κατεύθυνση της τάσης, τις αλλαγές τιμών και τις θέσεις του επενδυτή με αυτές τις παραμέτρους.\nπεριλαμβάνει γραφήματα τσεκαρίσματος που επιτρέπουν στους χρήστες να παρακολουθούν ταυτόχρονα τις αλλαγές τιμών των 12 και περισσότερων μέσων συναλλαγών.\nοποιουδήποτε μέσου, καθώς και ένα γράφημα τσεκαρίσματος, οι θέσεις των επενδυτών και τα εργαλεία είναι διαθέσιμα ως τρίτη διεπαφή.\nΠλεονεκτήματα του WebTrader\nπρόσβαση για όλους τους τύπους λογαριασμού\nδιάφορες διεπαφές εργασίας\nδιαγράμματα υπολοίπου για ανάλυση συναλλαγών\nόλα τα διαθέσιμα μέσα συναλλαγών\nτελευταία νέα και ανάλυση της αγοράς\nΤο Web terminal WebTrader από την InstaForex συνδυάζει τις τελευταίες εξελίξεις συναλλαγών. Εκτός από τη βολική συναλλαγή με μια ποικιλία επιλογών, οι χρήστες μπορούν επίσης να παρακολουθούν τις τελευταίες ειδήσεις και τα αναλυτικά σχόλια, καθώς και τις αλλαγές τιμών σε ηλεκτρονική λειτουργία.\nΟι πελάτες InstaForex μπορούν να προσαρμόσουν χειροκίνητα τη λίστα με τα μέσα με τις περισσότερες συναλλαγές και να τα ορίσουν σε μια συγκεκριμένη εντολή. Οι ρυθμίσεις είναι διαθέσιμες και για τις τρεις τροποποιήσεις διεπαφής WebTrader τερματικού Web. Για να παρακολουθείτε τα αποτελέσματα των συναλλαγών σας, μπορείτε να χρησιμοποιήσετε γραφήματα υπολοίπου και ιδίων κεφαλαίων και κερδών στην πλατφόρμα WebTrader του τερματικού Web.\nΤο InstaBinary είναι μια πλατφόρμα για συναλλαγές δυαδικών επιλογών\nΤο InstaBinary παρέχει την ευκαιρία να κάνετε συναλλαγές με τη βοήθεια μεγάλων διαγραμμάτων καθαρού διαγράμματος και λύσεων ιστού που δημιουργήθηκαν ειδικά για συναλλαγές δυαδικών επιλογών.


Σήμερα η κηδεία του άτυχου Επισμηναγού Νικόλαου Βασιλείου - EL\nΣήμερα η κηδεία του άτυχου Επισμηναγού Νικόλαου Βασιλείου\nΣήμερα το μεσημέρι θα παιχτεί η τελευταία πράξη του δράματος!\nΘρήνος στην Εύβοια για τον πιλότο Νικόλαο Βασιλείου. Ο Επισμηναγός οδηγείται στην τελευταία του κατοικία στο χωριό Ζάρακες όπου γεννήθηκε και μεγάλωσε.\nΟ Επισμηναγός Νικόλαος Βασιλείου πέταξε για τη γειτονιά των Αγγέλων και η Εύβοια θρηνεί τον πιλότο της Πολεμικής Αεροπορίας. Ο πόνος στο χωριό του βουβός. Το μεσημέρι συγγενείς, φίλοι και συνάδελφοι θα τον συνοδέψουν στην τελευταία του κατοικία. Η κηδεία του Επισμηναγού θα γίνει στη 13.00 το μεσημέρι. Τραγικές φιγούρες τα δύο ανήλικα παιδιά, η σύζυγος, τα αδέρφια και οι γονείς του.\nPrevΠροηγούμενο ΆρθροΦοιτητική στέγη : Στα ύψη τα ενοίκια στην Αθήνα\nΕπόμενο ΆρθροΚατερίνη: Κανονικά διεξάγεται η κυκλοφορία στην ΠΑΘΕNext


Εγγυήσεις, θυγατρικές, ισολογισμοί και καραμπόλες | Insider\nΕγγυήσεις, θυγατρικές, ισολογισμοί και καραμπόλες\n18-05-2021 | 07:55\nΑυτή η προανακριτική κάτι έδωσε, κάτι πήρε.......\nΕντυπωσιάστηκα πάντως με τα καρδιτσιώτικα του Καλογρίτσα! Δήλωσε περίπου στρατευμένος και επικαλέστηκε sms που δεν τα έδειξε και ολίγο από ασθένεια. Είναι σαν το παζάρι της συζύγου του Μπιλ Γκέϊτς που όλο και κάτι βγαίνει στη δημοσιότητα και όλο και αυξάνεται η αποζημίωσή της. Ε καλά όχι ακριβώς το ίδιο αλλά κάτι σαν μηχανικό ανάλογο....\nΚαλά αυτά τα δικαστήρια πότε θα λειτουργήσουν επιτέλους; Δεν ξέρω αν η ταβανοποίηση στην οποία έχουν επιδοθεί οι δικαστές θα κρατήσει επί μακρόν αλλά αν κάποιος προσμετρήσει το κόστος αυτής της ταβανοποίησης (αγνατεύεις το ταβάνι) θα είναι σίγουρα ιδιαίτερα υψηλό.\nΑπό την Ενωση Εργαζομένων Καταναλωτών Ελλάδος επισημάνθηκε πως απελευθερώνεται πλέον όποιος είχε συμβληθεί ως εγγυητής για τη λήψη δανείου από τρίτο, συγγενή, φίλο κλπ. σύμφωνα με άρθρο του Αστικού Κώδικα (862), «Ο εγγυητής ελευθερώνεται, εφόσον από πταίσμα του δανειστή έγινε αδύνατη η ικανοποίησή του από τον οφειλέτη».\nΗ γενίκευση είναι μάλλον υπερβολική. Σε κάποια εκ των υποθέσεων, η τράπεζα άσκησε ένδικα μέσα στον εγγυητή, χωρίς να ασκήσει στον οφειλέτη διότι προφανώς γνώριζε πως ο οφειλέτης δεν είχε περιουσία προκειμένου ο πιστωτής να την διεκδικήσει. Αυτό ωστόσο δεν διαμορφώνει νομολογία σε καμία των περιπτώσεων και οι πανυγηρισμοί είναι μάλλον υπερβολικοί.\nΆσχετο αλλά ψάχνω να βρω οικονομικές καταστάσεις θυγατρικών εισηγμένων και σε πολλές περιπτώσεις δεν τις βρίσκω. Εχω όμως την εντύπωση ότι πρέπει να ανεβαίνουν στις ιστοσελίδες τους αυθημερόν με τις οικονομικές καταστάσεις της μητρικής. Αλήθεια στην Επιτροπή Κεφαλαιαγοράς που έχει την ευθύνη εποπτείας έχουν κάνει έλεγχο ή περιμένουν να έλθει η επόμενη Καθαρά Δευτέρα για το πέταγμα του αετού;\nΜιας και μιλάμε για οικονομικές καταστάσεις αναρωτιέμαι αν επιτρέπεται να γίνονται αναδρομικές προβλέψεις και να μεταφέρονται ζημίες σε προηγούμενες χρήσεις. Και το ρωτάω όχι τυχαία!!! Σας βάζω δεν την άσκηση να βρείτε και ποια είναι η εισηγμένη και για να σας βοηθήσω σας λέω ότι είναι συνήθως ύποπτη και με γυναίκα ορκωτή ελέγκτρια που δεν ζορίζεται να βάλει υπογραφή. Απαντήσεις προσεχώς.\nΚουίζ 1: Για ποιον ισχυρό άνδρα επενδυτικού σχήματος που σαρώνει την αγορά λένε ότι αν... γυρίσει λίγο πίσω ο χρόνος σε τράπεζα που έχει προβλήματα, θα ραγίσουν τα μπετά από αυτά που έχουν γίνει;\nΚουίζ 2: Σε ποια φάση βρίσκεται ο έλεγχος που έχει αποφασίσει για την Αττική Οδό εδώ και αρκετούς μήνες ο Υπουργός Υποδομών Κώστας Καραμανλής; Η απάντηση μπορεί να προφητεύσει εξελίξεις όχι ευχάριστες κατ’ ανάγκη.\nΣτην Prodea κάποιοι ζωηρούληδες έχουν βρει το μπελά τους με τις Κυπριακές δραστηριότητες. Ο Παπαλέκας άλλωστε δεν είναι δα και χθεσινός για να μπορεί ονπάσα ένας να κάνει ό, τι έχει στο μυαλό του ή ότι έχει κάνει ήδη στην Ελλάδα. Τι γίνεται στην Ελλάδα; Μα όλα σήμερα θέλετε να σας τα πω.\nΛέγαμε χθες για τις αλλαγές στο ΤΑΙΠΕΔ. Γι αυτά που έκλεισαν και για άλλα που ήταν κλεισμένα αλλά χάλασαν. Σήμερα μπορούμε να σας πούμε ότι οι καραμπόλες θα συνεχιστούν μέχρι την τελευταία στιγμή και στα μέλη του ΔΣ με κλεισμένους μόνο Πολίτη και Σταμπουλίδη.


Σκληρό το καλωσόρισμα στους Άγιους - Στοίχημα - BetBlog.gr\nLive Scores & Chat\t16/08 21:22\nΣκληρό το καλωσόρισμα στους Άγιους 14/18 εντός έδρας νίκες της Σίτι πέρυσι ήρθαν με περισσότερα από ένα γκολ διαφορά\nΗ Σαουθάμπτον επιστρέφει στα μεγάλα σαλόνια αγωνιζόμενη στην απόρθητη τα τελευταία δύο χρόνια έδρα της πρωταθλήτριας Μαν. Σίτι, που θα επιδιώξει μια επίδειξη δύναμης κόντρα στους νεοφώτιστους. Στο 1,675 η νίκη των “γαλάζιων” με πάνω από ένα γκολ. Πρωτάθλημα έπειτα από 44 χρόνια είδε πέρυσι το γαλάζιο μέρος του Μάντσεστερ, με τη Σίτι να παίρνει τον τίτλο χάρις σε δύο γκολ στις καθυστερήσεις του τελευταίου αγώνα της χρονιάς κόντρα στην ΚΠΡ, αφήνοντας δεύτερη στην ισοβαθμία την μισητή Γιουνάιτεντ. Δικαιωματικά η ομάδα του Μάντσίνι ήταν εκείνη που άξιζε περισσότερο τον τίτλο, αφού είχε την καλύτερη επίθεση και άμυνα του πρωταθλήατος, ενώ κέρδισε και τα δύο ντέρμπι της πόλης.\nΣτην έδρα της είναι αήττητη για το πρωτάθλημα από τις 20/12/2010, πέρυσι είχε ρεκόρ 18-1-0 με 14/18 νίκες της να έρχονται με πάνω από ένα γκολ διαφορά. Κέρδισε το Κομιούνιτι Σιλντ επικρατώντας 3-2 της Τσέλσι, θέλει να κάνει πρεμιέρα με το δεξί δείχνοντας τα δόντια της απέναντι στη νεοφώτιστη Σαουθάμπτον. Μπάρι και Ρίτσαρντς είναι τραυματίες, αμφίβολος ο Μπαλοτέλι που έπαθε μόλυνση στο μάτι, λογικά προλαβαίνει ο κίπερ Χαρτ.\nΠραγματοποιώντας εξαιρετική χρονιά, έχοντας σαν προπύργιο το Σεντ Μέρις όπου μέτρησε 16-4-3, η Σαουθάμπτον πέτυχε τη δεύτερη συνεχόμενη άνοδο και μόλις δύο χρόνια από τον ντροπιαστικό υποβιβασμό της στη Λιγκ 1 επέστρεψε στα μεγάλα σαλόνια. Από την αρχή στις πρώτες θέσεις, δεν έχασε το κουράγιο της σε κανένα σημείο της σεζόν και προβιβάσθηκε δίκαια.\nΦέτος στόχος της είναι φυσικά η παραμονή στην Πρέμιερ, για την οποία θα στηριχθεί και πάλι στη δύναμη της έδρας της, μεταγραφικά ενισχύθηκε όχι εντυπωσιακά αλλά ουσιαστικά σε θέσεις που πονούσε, κρατώντας τον περσινό κορμό της. Με 4-5-1 αναμένεται να την παρατάξει ο Άντκινς στο “Έτιχαντ”, με τον φορ-μεταγραφή ρεκόρ στην ιστορία του συλλόγου Τζέι Ροντρίγκεζ να ξεκινάει στα πλάγια.\nΜάντσεστερ Σίτι (4-2-3-1): Hart – Zabaleta, Lescott, Kompany, Kolarov – Toure, De Jong – Nasri, Tevez, Silva – Aguero.\nΣαουθάμπτον (4-5-1): Davis – Clyne, Hooiveld, Fonte, Fox – Puncheon, Davis, Cork, Lallana, Rodriguez – Lambert.\nKey Stat: 14/18 εντός έδρας νίκες της Σίτι πέρυσι ήρθαν με περισσότερα από ένα γκολ διαφορά.\nΣυμπέρασμα: Χαώδης η διαφορά ανάμεσα στα δύο ρόστερ, η Σίτι αναμένεται ακόμα πιο δεμένη από ότι πέρυσι, που στην έδρα της προσκύνησαν οι πάντες. Οι Άγιοι επίσης έχουν χημεία αλλά τους λείπει η ποιότητα και πολύ δύσκολα θα αντέξουν στο “Έτιχαντ” (παρότι συνήθως σκοράρουν εκεί), με το εύρος της ήττας τους να μοιάζει το ζητούμενο. Το 1,675 (Bet365) του -1,5 ασιατικού χάντικαπ της Σίτι (να κερδίσει δηλαδή με πάνω από ένα γκολ διαφορά) μοιάζει καλή απόδοση και τo ξεχωρίζουμε στοιχηματικά. Σχολιάστε το άρθρο στο forum »\n11665Αυτό το μήνα


Πάμε Στοίχημα Virtual Sports: Περισσότεροι αγώνες και στοιχηματικές επιλογές | Pontos News\n8 Νοέμβριος 2018, 15:32 - Τελευταία Ενημέρωση: 8 Νοέμβριος 2018, 15:11\nΝέο περιεχόμενο είναι διαθέσιμο στο Πάμε Στοίχημα Virtual Sports του ΟΠΑΠ εδώ και λίγες μέρες. Το Virtual Sports ΠΡΩΤΑΘΛΗΜΑ αποτελεί την εξέλιξη του υφιστάμενου παιχνιδιού, προσφέροντας στους παίκτες περισσότερες στοιχηματικές επιλογές για ένα πλήθος παιχνιδιών από εικονικά πρωταθλήματα και όχι για έναν μόνο αγώνα, όπως συνέβαινε μέχρι τώρα.\nΑξίζει να σημειωθεί ότι οι παίκτες έχουν στη διάθεσή τους στατιστικά για τα πρωταθλήματα (βαθμολογία, φόρμα ομάδων, U/O), γεγονός που καθιστά το παιχνίδι ρεαλιστικότερο από ποτέ. Στην οθόνη των Virtual Sports στα πρακτορεία ΟΠΑΠ προβάλλονται ζωντανά στιγμιότυπα από τον σημαντικότερο αγώνα της αγωνιστικής, καθώς και live η εξέλιξη του σκορ των υπόλοιπων αγώνων κάθε αγωνιστικής.\nΠρωταθλημα, ΟΠΑΠ, Πάμε ΣΤΟΙΧΗΜΑ\nΤζόκερ τζακ ποτ: Τώρα συμμετέχετε και μέσω tzoker.gr – Γρήγορη εγγραφή στα πρακτορεία\nΑναμένεται να μοιράσει πάνω από 1.800.000 ευρώ την Κυριακή.\n19 Απρίλιος 2019, 16:22\nΑπόψε στις 22:15 και πάλι με τη Ρεάλ.


Έντονη ανησυχία προκαλεί το αποτέλεσμα διεθνούς έρευνας, σύμφωνα με την οποία ένας σημαντικός αριθμός πιλότων έχει τάσεις κατάθλιψης και ροπή σε αυτοκτονικές σκέψεις. Πιο συγκεκριμένα, ένας στους οκτώ πιλότους (ποσοστό 14%) έχει συμπτώματα κατάθλιψης και ένας στους είκοσι πέντε (ποσοστό 4%) κάνει σκέψεις αυτοκτονίας.\nΗ μελέτη πραγματοποιήθηκε μέσω του διαδικτύου και απάντησαν σε αυτή, ανώνυμα, περίπου 1.850 πιλότοι από 50 διαφορετικές χώρες. Είχε μόλις προηγηθεί η συντριβή στις Γαλλικές ‘Αλπεις του αεροπλάνου της γερμανικής Germanwings, ο πιλότος του οποίου έπασχε από κατάθλιψη, όπως αποκαλύφθηκε εκ των υστέρων.\nΌπως δήλωσε ο Άλεν «βρήκαμε ότι πολλοί πιλότοι που τώρα πετάνε, έχουν συμπτώματα κατάθλιψης και πιθανώς δεν αναζητούν θεραπεία, φοβούμενοι τις πιθανές αρνητικές επιπτώσεις για την καριέρα τους. Υπάρχει ένα πέπλο μυστικότητας για θέματα ψυχικής υγείας στο πιλοτήριο, αλλά διεξάγοντας μια ανώνυμη έρευνα, καταφέραμε να παραμερίσουμε τους φόβους των πιλότων για στίγμα ή για επαγγελματικές διακρίσεις σε βάρος τους».\nΗ μελέτη δείχνει ότι αναλογικά περισσότεροι άνδρες πιλότοι από ό,τι γυναίκες αναφέρουν «σχεδόν καθημερινά» απώλεια ενδιαφέροντος, αίσθημα προσωπικής αποτυχίας, δυσκολία συγκέντρωσης, προτίμηση να πεθάνουν παρά να ζήσουν κ.ά.\nΑπό την άλλη, οι γυναίκες πιλότοι είναι πιο πιθανό να έχουν διαγνωσθεί με κατάθλιψη (ίσως επειδή οι άνδρες πάνε πιο σπάνια σε γιατρό).\nΣε περίπου 140.000 υπολογίζονται οι ενεργοί πιλότοι σε όλο τον κόσμο, οι οποίοι μεταφέρουν πάνω από τρία δισεκατομμύρια επιβάτες κάθε χρόνο.\nΣύμφωνα με τον Παγκόσμιο Οργανισμό Υγείας, περίπου 350 εκατομμύρια άνθρωποι σε όλο τον κόσμο πάσχουν από κατάθλιψη, με λιγότερους από τους μισούς να προχωρούν σε αναζήτηση θεραπείας, ανάμεσά τους φυσικά και πιλότοι.


ΠΑΙΔΙΚΑ ΧΑΜΟΓΕΛΑ: Η ΑΓΙΑ ΕΙΡΗΝΗ\nΚατά τους χρόνους του Αγίου Κωνσταντίνου του Μεγάλου, ο βασιλιάς της πόλης Μαγεδώνος (στην Περσία), Λικίνιος, είχε μία θυγατέρα εξαιρετικής ομορφιάς, που την έλεγαν Πηνελόπη. Για να την προστατεύσει από τη διαφθορά του κόσμου, την είχε κλείσει από την ηλικία των έξι χρόνων σε υψηλό και απροσπέλαστο πύργο, όπου την περιέβαλε με αφάνταστη πολυτέλεια και ανέσεις. Την υπηρετούσαν δεκατρείς θεραπαινίδες και τη μόρφωσή της είχε αναλάβει ένας πάνσοφος γέροντας, ο Απελλιανός.\nΜια μέρα, η κόρη είδε ένα περιστέρι να μπαίνει στον πύργο, κρατώντας στο ράμφος του ένα κλαδί ελιάς, που ήλθε να αποθέσει πάνω σε ένα χρυσό τραπέζι. Στο ίδιο μέρος ήλθε, κατόπιν, ένας αετός, για να αφήσει ένα στεφάνι από άνθη που κρατούσε στα γαμψώνυχά του και τέλος, ένα αποκρουστικό μαύρο κοράκι έφερε εκεί ένα φίδι. Η Πηνελόπη ρώτησε να μάθει από το δάσκαλό της τη σημασία των σημείων αυτών και εκείνος της εξήγησε ότι έμελλε να λάβει το βάπτισμα, σύμβολο του οποίου ήταν το κλαδί ελιάς, και αφού αντιμετώπιζε δοκιμασίες και θλίψεις, θα κέρδιζε το βασιλικό στέφανο του μαρτυρίου. Λίγο μετά το όραμα αυτό, ήλθε ένας άγγελος να την κατηχήσει στη χριστιανική πίστη και της έδωσε το όνομα Ειρήνη.\nΑφού βαπτίσθηκε, η Ειρήνη ανέτρεψε τα είδωλα του πατέρα της και αντιμετώπισε με ανδρική αποφασιστικότητα τις απειλές εκείνου. Έξαλλος ο Λικίνιος, διέταξε να ρίξουν την κόρη του κάτω από τις οπλές άγριων αλόγων, ένα από αυτά όμως στράφηκε εναντίον του βασιλιά και τον ποδοπάτησε. Η προσευχή της θυγατέρας του επανέφερε τον Λικίνιο στην ζωή, και τότε μεταστράφηκε μαζί με πλήθος υπηκόων του, παραιτήθηκε από τον θρόνο και αποτραβήχθηκε στον πύργο, όπου πέρασε την υπόλοιπη ζωή του χύνοντας δάκρυα μετανοίας. Ο διάδοχος του στον θρόνο, Σεδεκίας, επιχείρησε να μεταστρέψει την πριγκίπισσα στην ειδωλολατρία.\nΑντιμετωπίζοντας, όμως, την επίμονη άρνησή της, διέταξε να τη ρίξουν σε ένα λάκκο γεμάτο με φίδια. Με την βοήθεια του Θεού, η Ειρήνη αντεπεξήλθε στη δοκιμασία αυτή, όπως και σε άλλα βασανιστήρια στα οποία την υπέβαλαν, και έφερε στην αληθινή Πίστη πλήθος ειδωλολατρών.\nΟ Σεδεκίας εκθρονίστηκε από τους εχθρούς του και ο γιος του Σαβώρ εξεστράτευσε εναντίον τους για να λάβει εκδίκηση. Ο ίδιος και ο στρατός του όμως προσβλήθηκαν από τύφλωση και ακινητοποιήθηκαν. Έξω από την πόλη συνάντησαν την Ειρήνη που τους θεράπευσε, αλλά αυτοί παρέμειναν στην τυφλότητα της ψυχής τους και υπέβαλαν την κόρη πάλι σε μαρτύρια, αναγκάζοντας την να βαδίζει σε μια απόσταση τριών μιλίων φορτωμένη έναν σάκο άμμο και με τα πόδια τρυπημένα από καρφιά. Αγανακτισμένη από την προσβολή αυτή κατά των αγίων, η γη άνοιξε και κατάπιε πλήθος απίστων. Από τους επιζώντες περισσότεροι από τρεις χιλιάδες μεταστράφηκαν. Μόνο ο βασιλιάς έμεινε αμετανόητος και τιμωρήθηκε από άγγελο Κυρίου.\nΕλεύθερη πια, η Ειρήνη διέτρεξε την πόλη Μαγεδών κηρύττοντας το Ευαγγέλιο και οδήγησε στον Χριστό τους περισσότερους κατοίκους. Μετέβη κατόπιν στην πόλη Καλλίνικον, όπου θριαμβεύοντας στα μαρτύρια στα οποία την υπέβαλαν, μετέστρεψε στην πίστη τους κατοίκους, συμπεριλαμβανομένου του έπαρχου, στον οποίο ο βασιλιάς είχε αναθέσει τ0 βασανισμό της.\nΗ φήμη της Αγίας έφθασε έως τον βασιλιά των Περσών, Σαβώριο, ο οποίος την συνέλαβε και την αποκεφάλισε. Ένας άγγελος, όμως, την επανέφερε στην ζωή, για να μπορέσει να συνεχίσει την αποστολή της. Κατευθύνθηκε τότε προς την πόλη Μεσημβρία, κρατώντας στο χέρι της ένα κλαδί ελιάς, ως σημείο νίκης επί όλων των δυνάμεων του θανάτου. Αφού βάπτισε τον βασιλιά της περιοχής εκείνης και τους υπηκόους του, επέστρεψε στην πατρίδα της και εν συνεχεία, πέρασε από την Έφεσο, όπου έκανε θαύματα αντάξια των Αποστόλων προς επίρρωσιν του κηρύγματός της.\nΟλοκληρώνοντας το αποστολικό της έργο, η Αγία Ειρήνη πήρε μαζί της τον δάσκαλό της Απελλιανό και έξι μαθητές της και μπαίνοντας σε έναν νεόσκαπτο τάφο, τους έδωσε την εντολή να κυλήσουν πίσω της το λίθο του μνημείου και να επιστρέψουν μετά από τέσσερις ημέρες. Δύο ημέρες αργότερα, ο Απελλιανός ήλθε στον τόπο αυτό και βρήκε τον λίθο μετατοπισμένο και τον τάφο άδειο. Για το λόγο αυτό, πιστεύεται ότι η Aγία ανελήφθη στους ουρανούς, όπως ο Άγιος Ιωάννης ο Θεολόγος.\nΗ Εκκλησία τιμά τη μνήμη της Αγίας Ειρήνης στις 5 Μαΐου.\nlamprini lamprinou Σάββατο, 05 Μαΐου, 2012\nΕκπληκτικός ο βίος της Αγίας Ειρήνης!!!\nΧαίρομαι που τον αναρτήσατε!!!\nΡουλα Σμαραγδενια Σάββατο, 05 Μαΐου, 2012\nΝα ειστε καλά που μας μαθένετε...πράγματα που δεν ξέρουμε και είναι τόσο όμορφα να τα διαβάζουμε και να τα μαθαίνουμε!!!!!!!!! ευχαριστούμε!!!!\nMelibo Τρίτη, 08 Μαΐου, 2012\nΕυχαριστούμε για τις νέες γνώσεις . Δεν ήξερα τίποτα παρόλο το όνομα που φέρω . Καλή συνέχεια\nΠΑΙΔΙΚΑ ΧΑΜΟΓΕΛΑ Κυριακή, 20 Μαΐου, 2012\nΝα είστε πάντα καλά, αγαπημένες φίλες και να έχετε τη βοήθεια της Αγίας Ειρήνης!\nΜπέττυ Αποσπόρη Παρασκευή, 06 Μαΐου, 2016\nΧρόνια πολλά σε όλες τις Ειρήνες!!!\nΧρόνια πολλά και γλυκά και στο δικό μου Ρηνάκι!\nΕυχαριστούμε για την υπέροχη ανάρτηση κ. Αντώνη!\nΚ. Μπέττυ, χαίρομαι που σας άρεσε η ανάρτηση για το βίο της Αγίας Ειρήνης! Εύχομαι "Χρόνια Πολλά" στην αγαπημένη μου μαθήτρια Ειρήνη! Να τη χαίρεστε και να έχει υγεία, καλή πρόοδο και ό,τι επιθυμεί στη ζωή της!


Ryan's Smoke House, Webster - Κριτικές εστιατορίων - TripAdvisor\nΗνωμένες Πολιτείες Τέξας Ακτές του κόλπου του Τέξας Webster Εστιατόρια σε Webster Ryan's Smoke House\nΝο 48 από 127 στην κατηγορία Εστιατόρια για: Webster €\nΜπάρμπεκιου 103 Henrietta St, Webster, TX 77598-5019+1 281-554-9331+ Προσθέστε ιστότοπο\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 14 κριτικέςΕξαιρετικό51%Πολύ καλό21%Μέτριο21%Ανεπαρκές7%Πολύ κακό0%Τώρα είναι κλειστόΔευ - Σαβ11:00 - 20:00Αναλυτικό ωράριο ΚΟΥΖΙΝΕΣ Μπάρμπεκιου ΤΙΜΗ €ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 103 Henrietta St, Webster, TX 77598-5019Όλες οι λεπτομέρειες Βελτίωση αυτής της καταχώρισηςΑυτό το εστιατόριο είναι καλό για οικογένειες;Ναι Όχι Άγνωστο Αυτό το εστιατόριο είναι καλό για επαγγελματικές συναντήσεις;Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο δέχεται κρατήσεις;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Οι τιμές σε αυτό το εστιατόριο είναι χαμηλές ή προσιτές;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (14)Βαθμολογία ταξιδιωτών Εξαιρετικό2Πολύ καλό3Μέτριο1Ανεπαρκές0Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (6)Αγγλικά (14)Γλώσσα Ελληνικά (6)Αγγλικά (14)Δείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJudithRan03Ατλάντα, Τζόρτζια66Η κριτική γράφτηκε 23 Φεβρουαρίου 2017 μέσω κινητής συσκευής Εξαιρετική οικογενειακή επιχείρησηΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιwpcoleman1800Webster, Τέξας12Η κριτική γράφτηκε 22 Φεβρουαρίου 2017 . Το καλύτερα διαφυλαγμένο μυστικό Webster.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιtxjsrLeague City, Τέξας7744Η κριτική γράφτηκε 26 Οκτωβρίου 2016 Εντάξει, αλλά δεν είναι τέλεια ραβδώσειςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιRick FFriendswood, Τέξας25259Η κριτική γράφτηκε 5 Μαρτίου 2016 Ευχάριστη έκπληξηΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιsrvtx8613Η κριτική γράφτηκε 3 Ιουλίου 2015 μέσω κινητής συσκευής Καλό μπάρμπεκιουΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιGary MΒοστόνη, Μασαχουσέτη3725Η κριτική γράφτηκε 27 Ιουλίου 2014 Δεν μοιάζει τόσο, αλλά το φαγητό είναι καλόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαNobi Public House134 κριτικές 0,24 χλμ μακριά Burger Nation Nasa26 κριτικές 1,18 χλμ μακριά Thai Stellar48 κριτικές 1,15 χλμ μακριά Thai Seafood58 κριτικές 0,17 χλμ μακριά Κοντινά αξιοθέαταMurder by Chocolate Mystery Theater43 κριτικές 1,57 χλμ μακριά Cinemark 1839 κριτικές 1,36 χλμ μακριά Houston Party Playland14 κριτικές 1,31 χλμ μακριά Putt Putt Fun House11 κριτικές 1,18 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Ryan's Smoke House και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n103 Henrietta St, Webster, TX 77598-5019 Τοποθεσία:


Οι παίκτες της Εθνικής μας μπήκαν με… μάτι που γυαλίζει στο παιχνίδι και με εξαιρετική άμυνα προηγήθηκαν 5-0 (2’) δείχνοντας τις διαθέσεις τους.\nΜε τον Καλάθη να εκτελεί δις έξω από τα 6,75 μ. και τον Γιάννη Αντετοκούνμπο να βρίσκει σκορ, το σύνολο του Σκουρτόπουλου έφτασε στο 2-10 (5’).\nΗ «επίσημη αγαπημένη» συνέχισε να προπορεύεται (7-15 στο 8’), αλλά η Τσεχία απάντησε με 5-0 για να πλησιάσει (12-15 στο 9’).\nΜε λέι-απ του Λαρεντζάκη στον αιφνιδιασμό, το αντιπροσωπευτικό συγκρότημά μας έκλεισε την πρώτη περίοδο στο +6 (12-18).\nΟι Τσέχοι ροκάνιζαν τη διαφορά και πλησίασαν στο -2 με τρίποντο του Μπόχατσικ (68-70 στο 38’).\nΠαρ’ όλα αυτά, οι Έλληνες διεθνείς δεν τα παράτησαν και το πάλεψαν μέχρι τέλους, με τον Σλούκα να παίρνει μπρος στα τελευταία δευτερόλεπτα.\nΕντούτοις, οι παίκτες του Γκίνζμπουργκ αποδείχθηκαν ψύχραιμοι από τη γραμμή των βολών και κρατούσαν διαφορά… πρόκρισης.\nΈνα τρίποντο του Καλάθη από τα 8 μέτρα στα 4 δευτερόλεπτα πριν το φινάλε, έφερε την Εθνική μας στο +9 (75-84), αλλά και πάλι δεν αρκούσε.\nΕΛΛΑΔΑ: Γιάννης Αντετοκούνμπο 12 (4/8 δίποντα, 0/1 , 4/8 βολές, 9 ριμπάουντ, 4 ασίστ, 4 λάθη, 3 κλεψίματα σε 23’03»), Θανάσης Αντετοκούνμπο 11 (4/5 δίποντα, 1/2 τρίποντα), Μπουρούσης 2 (4 ριμπάουντ, 2 ασίστ), Καλάθης 27 (6/8 δίποντα, 5/9 τρίποντα, 6 ριμπάουντ, 6 ασίστ, 1 λάθος, 3 κλεψίματα σε 37’01»), Λαρεντζάκης 2, Παπαγιάννης, Παπανικολάου 5 (1/3 δίποντα, 1/5 τρίποντα, 3 ριμπάουντ), Παπαπέτρου 3, Πρίντεζης 16 (4/9 δίποντα, 1/4 τρίποντα, 5/7 βολές).\nΟ Κατσικάρης νέος προπονητής της Εθνικής Ελλάδας Αντετοκούνμπο: «Δεν είμαι ο πιο σημαντικός στην ομάδα, δε σκέφτομαι την αποθέωση» Ολυμπιακός: «Όχι» από Πρίντεζη, Παπανικολάου, Κόνιαρη στην Εθνική!


Ο Φοίβος Δεληβοριάς στο Μετρό\nΚυριακή, 20 Φεβρουαρίου 2011 21:39\nΑν θέλετε να μη δείτε ζωντανά τον Φοίβο Δεληβοριά, ο καλύτερος τρόπος είναι να βρεθείτε στην μουσική σκηνή … «ΜΕΤΡΟ» (Γκύζη και Κάλβου) από την Παρασκευή 28 Ιανουαρίου. Για 8 μόνο παραστάσεις (4 Παρασκευοσάββατα χωρίς παράταση) ο τραγουδοποιός θα είναι εκεί...αόρατος!\nΠαρέα με μια μπάντα υπερηρώων, κατεστραμένων από κυβερνητικά πειράματα (τον Hulk μπασίστα Σταμάτη Σταματάκη, τον Ψαλιδοχέρη ντράμερ Σωτήρη Ντούβα και τον Εκατόγχειρα πολυοργανίστα Γιώργο Κατσάνο) θα κάνουν δυνάμεις τις αδυναμίες τους, θα καταπολεμήσουν το άδικο και θα καθαρίσουν την πόλη από τους πονηρούς. Με βάση τον καινούργιο δίσκο του «Ο Αόρατος Άνθρωπος», θα παίξουν με απρόσμενο τρόπο τα παλιότερα τραγούδια του, και θα οδηγηθούν μέσα από δαιδαλώδεις διασκευές στον λυτρωτικό χορό του τέλους.\nΟ χώρος θα είναι ειδικά διαμορφωμένος για τους όρθιους, τα τραπέζια θα περιοριστούν και οι αόρατες διαθέσεις μας θα αποκτήσουν επιτέλους σώμα ....\nΤοποθεσία ΜΕΤΡΟ, Γκύζη και Κάλβου 83 Ημερομηνία Από την Παρασκευή 28 Ιανουαρίου 2011, ώρα έναρξης παραστάσεων: 22:30. Για οχτώ παραστάσεις. Παραστάσεις: Παρασκευή – Σάββατο Πληροφορίες Τηλ.: 210-6461980 / 210-6439089 Σχετικές ειδήσεις


All is Sports: Τον Αντριάν Ράμος παίρνει η Μπορούσια Ντόρτμουντ\nΤη μεταγραφική της ενίσχυση ενόψει της επόμενης σεζόν ξεκίνησε ήδη η Μπορούσια Ντόρτμουντ.\nΣύμφωνα με τη «bild», η ομάδα της Βεστφαλίας έχει έρθει σε συμφωνία με τη Χέρτα για την απόκτηση του Αντριάν Ράμος έναντι 8εκατ. ευρώ. Ο κολομβιανός μεσοεπιθετικός πραγματοποιεί εξαιρετική σεζόν στη Bundesliga έχοντας σημειώσει 15 τέρματα σε 28 παιχνίδια.\nΟ ατζέντης του παίκτη μπορεί να επιβεβαιώνει το deal ανάμεσα στις δύο ομάδες όμως περιμένει και την οριστική συμφωνία με την πλευρά του πελάτη του. Σύμφωνα με τους Γερμανούς, η Ντόρτμουντ θέλει να «δέσει» τον Ράμος στο «Signal Iduna Park» τουλάχιστον μέχρι το 2017.


Δύο αλλεπάλληλες Κρίσεις: Παρακαταθήκη και Ευκαιρία για τη νέα γενιά\nτου Οδυσσέα Χατζηπαναγιώτου*\nΗ Ανάσταση του 2020 ήταν αδιαμφισβήτητα ιδιαίτερη, επιτομή των πρωτόγνωρων συνθηκών που βιώνουμε τούτες τις μέρες. Απαλλαγμένο από ιδεολογική και θεολογική φόρτιση, αυτό καθαυτό το λυτρωτικό μήνυμα της πάταξης του θανάτου και κατίσχυσης της ζωής συνιστά ωδή στην πρόσφατη ανάπλαση της ιδιοσυγκρασίας και νοοτροπίας μας με κέντρο τον άνθρωπο. Αλλαγή στην αντίληψη, στην κοινωνική συμπεριφορά και στον τρόπο διαβίωσης, η οποία κατέστη αναγκαία για την επιτυχή διεκπεραίωση του πλάνου αντιμετώπισης της κρίσης του SARS-CoV-2.\nΚομψοτέχνημα της τύχης ή ντετερμινιστικό επακόλουθο, η, κατά τα φαινόμενα, ύφεση της πρώτης φάσης της υγειονομικής κρίσης συμβαδίζει στον άξονα του χρόνου με την Ανάσταση, την κατ’ εξοχήν εξύμνηση του «ζην». Η χώρα μας κλήθηκε να διαχειριστεί την κρίση του κορωνοϊού έχοντας οριακά γευτεί τις πρώτες ακτίνες ελπίδας στα τέλη μιας δαιδαλώδους και επίπονης πορείας, η οποία έγδυσε την οικονομία, βύθισε την κοινωνία και κατακερμάτισε το ατομικό και συλλογικό ηθικό.\nΔύο διαδοχικές κρίσεις με εξίσου δηλητηριώδες δήγμα για την οικονομική πραγματικότητα και τον ανθρώπινο ψυχισμό σε παγκόσμιο επίπεδο, αλλά ταυτοχρόνως με θεμελιώδεις διαφορές, τόσο οντολογικές όσο και ως προς την κοινωνική τους επίδραση.\nΗ πρότερη οικονομική κρίση δύναται κάλλιστα να ερμηνευθεί οντολογικά ως νέμεσις, μια συνθλιπτική τιμωρία για τις πάσης φύσεως ατασθαλίες του παρελθόντος, την οποία γιγάντωσε η απουσία πολιτικής βούλησης και ζώστηκε στις πλάτες του ο ελληνικός λαός. Εκ διαμέτρου αντίθετα, στην ύστερη υγειονομική κρίση του 2020, όπως σε κάθε πανδημία, δεν μπορεί να αποδοθεί η γένεση του προβλήματος σε κάποιον υπεύθυνο. Η δυνατότητα απονομής ευθυνών για την εκάστοτε αρά που μας πλήττει ανακατευθύνει τον φόβο και τον πόνο, συναισθήματα που ειδάλλως εσωτερικεύονται και διογκώνονται περαιτέρω. Μια τέτοια δυνατότητα στη δεδομένη κατάσταση προσιδιάζει σε χίμαιρα. Ωστόσο δεν περισσεύει ο χρόνος για να αναλογιστούμε πώς πέσαμε, καθώς επείγει η εύρεση του τρόπου που θα μας σηκώσει και πάλι στα πόδια μας.\nΠράγματι, στη σημερινή κατάσταση καταπραϋντικά έδρασε η πολιτική πρωτοβουλία, η οποία ορθώς στηρίχθηκε περισσότερο σε μια ανθρωποκεντρική κοσμοθεωρία, παρά σε κάποια πολιτική–οικονομική θεώρηση. Η επιστημονικά και ιατρικά έγκυρη αντιμετώπιση, η οποία προτιμήθηκε, περιλαμβάνει τη διαρκή επανεκτίμηση των δεδομένων και αναλόγως την αναδιάρθρωση της υφιστάμενης στρατηγικής. Φυσικά δεν είναι πανάκεια· σφάλματα υφίστανται και χρόνιες παθολογίες του συστήματος καταυγάζονται, όμως η κριτική επ’ αυτών επαφίεται στο μέλλον και την αποτιμητική του δυναμική, και όχι στο παρόν.\nΩς προς την επίδρασή τους στην κοινωνία, οι δύο κρίσεις, οικονομική και υγειονομική, δοκίμασαν τις αντοχές, λύγισαν το ανάστημα, ταρακούνησαν την καθημερινότητά μας και μας ώθησαν σε αναθεώρηση έξεων και προτεραιοτήτων. Η μεν πρώτη με τρόπο μακροχρόνιο και εξουθενωτικό εγκαθίδρυσε στην ψυχή ένα φόβο υλικό, πραγματιστικό, απειλώντας τόσο την ευημερία, όσο και την επιβίωση. Η δε δεύτερη, αυτή των ημερών μας, συστήθηκε με βία και μια δυσβάσταχτη απολυτότητα, θεμελιωδώς αντικρουόμενη με την εξωστρεφή ιδιοσυγκρασία του Έλληνα. Πέραν των δεδομένων, μα απρόβλεπτων, οικονομικών συνεπειών της, η υγειονομική κρίση φέρει στο προσκήνιο ζητήματα πρωτίστως επιβίωσης, αλλά και υπεύθυνης κοινωνικής συμβίωσης και αλληλεπίδρασης ατόμου–κοινωνίας. Γεννά υπαρξιακά ερωτήματα, αμφισβητώντας ακόμη και την ψευδεπίγραφη επικυριαρχία μας στη φύση.\nΑπό τη μία, στον οικονομικό κυκεώνα προτάσσεται η ατομική –δαρβινική– επιβίωση, με τη στυγνότητα, τη δυσπιστία και την καχυποψία που αυτή συνεπάγεται. Σε τούτη την πραγματικότητα ο άνθρωπος, φύσει κοινωνικό ον, κατέφυγε, ανεξαρτήτως ιδεολογικών αγκυλώσεων, στην αξία των οικογενειακών και φιλικών δεσμών και στην αγάπη για το «ευ ζην»: υποστηρικτικός μηχανισμός αδιατίμητος, συνεπώς αναφαίρετος και ακατάσχετος. Μηχανισμός που αποδεικνύεται τρωτός, όμως, στην υγειονομική κρίση που βιώνουμε. Ανέκοψε τη φυσική μας ροπή προς την κοινωνικότητα, μας περιόρισε ασφυκτικά, μας κλείδωσε ερμητικά. Συγχρόνως, όμως, φωταγώγησε την κυρίαρχη σημασία της ατομικής ευθύνης σε ένα λειτουργικό κοινωνικό σύνολο, χάρισε πρακτικά στον καθένα μας την ευκαιρία να αναγάγει σε πρώτιστη αξία το συλλογικό έναντι του ατομικού, έφερε στο προσκήνιο συχνά «αόρατες» ευπαθείς ομάδες, στις οποίες, άλλωστε, μια μέρα θα ανήκουμε όλοι.\nΔύο κρίσεις· μια δεκαετία καταστροφική για την ελληνική εικόνα και αξιοπιστία παγκοσμίως, τη διαδέχθηκαν ολίγοι μήνες που εξωράισαν το διεθνές μας πρόσωπο, μα κυρίως αναζωπύρωσαν την πίστη μας στη συλλογική μας δυναμική ως κοινότητας, ως λαού, ως έθνους.\nΔύο κρίσεις με κοινό παρονομαστή τη διαρκώς επιτεινόμενη δυσφορία προς την Ευρώπη, η οποία διαφαίνεται ανήμπορη να διαχειριστεί διεθνικές κρίσεις, λειτουργώντας κατά κόρον ως προπέτασμα εξυπηρέτησης μονομερών σκοπιμοτήτων. Το κοινό ευρωπαϊκό μέλλον μοιάζει αβέβαιο και οι δραστικές αλλαγές επιβεβλημένες.\nΔύο κρίσεις αλλεπάλληλες, οι οποίες θρυμμάτισαν κάθε έννοια σταθερότητας και βεβαιότητας. Νοηματοδότησαν όμως εκ νέου καθημερινές, συνήθεις πρακτικές, συχνά απαρατήρητες στην ταχύρρυθμη πραγματικότητα του 2020 και εξήρτυσαν με δημιουργική αμφισβήτηση και συνετή δημιουργικότητα μια ολόκληρη γενιά. Μια γενιά νέων που σμιλεύτηκε και ζυμώθηκε σε αντίξοες συνθήκες, πρωτόγνωρες, οι οποίες χάραξαν ανεξίτηλα τα προπαρασκευαστικά και πρώτα παραγωγικά τους χρόνια.\nΜια γενιά με παρακαταθήκη το συλλογικό τραύμα δύο κρίσεων, μα και την ευκαιρία να διεκδικήσει ρεαλιστικές αλλαγές και διαφάνεια, αξιολογώντας πολιτικές, επαναξιολογώντας προτεραιότητες. Να πορευτεί, χωρίς δεδομένα αλλά με κεκτημένα, στο βραχυπρόθεσμα δυσοίωνο μέλλον με μακροπρόθεσμη, συγκρατημένη αισιοδοξία. Με ελπίδα για πολιτική, οικονομική, πολιτιστική και κοινωνική ανάταση, ανανέωση, αναγέννηση: Ανάσταση.\n*Ο Οδυσσέας Χατζηπαναγιώτου είναι φοιτητής Ιατρικής στο Εθνικό Καποδιστριακό Πανεπιστήμιο Αθηνών με παράλληλες σπουδές Φιλοσοφίας στο Αμερικάνικο Κολλέγιο Ελλάδος (ACG).


ΕΛΕΥΘΕΡΟΣ ΣΚΟΠΕΥΤΗΣ: ΙΛΙΑΔΑ Α1-7\nΣτη νέα σειρά άρθρων παρουσίασης ''Ανθολογία Ελληνικής Γραμματείας'' θα δίνουμε κομμάτια που θεωρούμε ξεχωριστά από έργα Ελλήνων που είναι σίγουρα ξεχωριστά στην οικουμενική μας κοινότητα.\nΣαν μια αναμόχλευση ανθών από τη συλλογική μας μνήμη για να θυμόμαστε αυτά που έχουν σημασία τώρα και συνεχώς.\nηρώων, στους σκύλους ρίχνοντας να φάνε τα κορμιά τους\nαπό τη στιγμή που πρωτοπιάστηκαν και χώρισαν οι δυο τους,\nτου Ατρέα ο γιός ο στρατοκράτορας κι ο μέγας Αχιλλέας.\n[μετάφραση Ν.Καζαντζάκης- Ι.Θ.Κακριδής]\nΟΥΛΟΜΕΝΗΝ, Ή ΜΥΡΙ ΑΧΑΙΟΙΣ ΑΛΓΕ' ΕΘΗΚΕ,\nΠΟΛΛΑΣ Δ' ΙΦΘΙΜΟΥΣ ΨΥΧΑΣ ΑΙΔΙ ΠΡΟΙΑΨΕΝ\nΟΙΩΝΟΙΣΙ ΤΕ ΠΑΣΙ, ΔΙΟΣ Δ' ΕΤΕΛΕΙΟΤΟ ΒΟΥΛΗ,\nΑναρτήθηκε από Νίκος Καββαδάς στις 6:16 π.μ.\nΕτικέτες ΑΝΘΟΛΟΓΙΑ ΑΡΧΑΙΑΣ ΕΛΛΗΝΙΚΗΣ ΓΡΑΜΜΑΤΕΙΑΣ, ΑΝΘΟΛΟΓΙΑ ΕΛΛΗΝΙΚΗΣ ΓΡΑΜΜΑΤΕΙΑΣ, ΙΛΙΑΔΑ, ΟΜΗΡΟΣ, ΤΟ ΠΡΟΟΙΜΙΟ Α1-7


Παράσταση κουκλοθέατρου στο Λαουτάρι – Syros Agenda\nΑυτή την Τρίτη 22 Δεκέμβρη στις 19:30, παράσταση κουκλοθέατρου στο Λαουτάρι της Σύρου. Ο Ερωτόκριτος, το αριστούργημα του Βιντσέντζου Κορνάρου, εμψυχώνεται από το κουκλοθέατρο Άριμα του Κωστή Ζαιμάκη, βραβευμένο στο 16ο διεθνές φεστιβάλ κουκλοθέατρου Κιλκίς.\nΚεντρικό θέμα του Ερωτόκριτου είναι ο έρωτας ανάμεσα σε δύο νέους, τον Ερωτόκριτο και την Αρετούσα, και γύρω από αυτό περιστρέφονται πολλά άλλα θέματα όπως η τιμή, η φιλία, η γενναιότητα και το κουράγιο.\nΟ Ερωτόκριτος παραμένει δημοφιλές κλασικό έργο, καθώς πέρασε στη λαική παράδοση χάρη στη μελοποίησή του από τον Χριστόδουλο Χάλαρη και την ερμηνεία του από τον Νίκο Ξυλούρη.\nΗ παράσταση απευθύνεται σε ενήλικες και παιδιά άνω των 7 ετών.


Α1 ΕΠΣΗ: ΠΑΟΚ – Ρωμανός την καλύτερη επίθεση! — Grandsport.gr\nαπό Βασίλης Μπαγκέρης\t 06/11/2020 - 11:01\nΠΑΟΚ και Ρωμανός μετρούσαν το απόλυτο νικών μέχρι τη διακοπή του πρωταθλήματος και οδηγούσαν την κούρσα στη βαθμολογία(ΠΑΟΚ 4Χ4, Ρωμανός ένα παιχνίδι λιγότερο), ωστόσο οι δύο «αυτοί» μονομάχοι πέρα από τις νίκες εντυπωσίασαν και με τις επιδόσεις τους σε άμυνα αλλά και…επίθεση.\nΟ ΠΑΟΚ ήταν εντυπωσιακός στο ξεκίνημα πετυχαίνοντας τέσσερις νίκες σε ισάριθμα παιχνίδια, σκοράροντας μάλιστα δέκα τέρματα, δηλαδή 2,5 γκολ ανά παιχνίδι. Μάλιστα κατάφερε να δεχτεί μόλις 2 γκολ και με αυτά τα πολύ καλά στατιστικά πέτυχε σημαντικές νίκες.\nΑπό την άλλη πλευρά ο Ρωμανός, ο οποίος έχει ένα παιχνίδι λιγότερο, πανηγύρισε τρεις νίκες μέχρι τη διακοπή με τα στατιστικά του να είναι άκρος εντυπωσιακά. Συγκεκριμένα η ομάδα του Άλκη Πλουσή, μόλις σε τρεις αναμετρήσεις σημείωσε και αυτή 10 γκολ, δηλαδή περίπου 3,5 γκολ ανά παιχνίδι ενώ με άμυνα από…ατσάλι δεν δέχτηκε ούτε ένα τέρμα.\nΌπως γίνεται αντιληπτό η «μάχη» στην Α1 αναμένεται μεγάλη όταν με το καλό επιστρέψουμε σε αγωνιστική δράση και μένει να δούμε αν οι δύο αυτές ομάδες που εντυπωσίασαν στο ξεκίνημα της σεζόν, θα επιστρέψουν στην ίδια αγωνιστική κατάσταση μετά τη διακοπή.\nΣτιγμές από το ΟΦΗ-ΠΑΣ Γιάννινα\nΣίμος: «Δύσκολη και σημαντική νίκη»


Argan Oil Ορός Αντιγηραντικός & Αντιρυτιδικός Για Πρόσωπο & Μάτια | Madis Α.Ε. Φυτικά Καλλυντικά\nArgan Oil Ορός Αντιγηραντικός & Αντιρυτιδικός Για Πρόσωπο & Μάτια\n2.ARGAN OIL(Φυτικά Καλλυντικά)\nΑμυνα στα σημάδια του χρόνου, με τη βοήθεια του ελαίου άργκαν και του ροδιού, γνωστά για τις θρεπτικές και αντιοξειδωτικές τους ιδιότητες. Βοηθούν στη μείωση των γραμμών και των ρυτίδων. Εφαρμόστε σε καθαρό πρόσωπο, καθημερινά, πρωί και βράδυ, μικρή ποσότητα ορού με απαλές κυκλικές κινήσεις. Απορροφάται άμεσα. Περιέχει : 30ml.\nΦΥΣΙΚΗ ΣΥΝΘΕΣΗ 88.23%. Το ρόδι έχει τονωτικές και αντιοξειδωτικές ιδιότητες. Η vitamin E έχει αντιοξειδωτικές ιδιότητες. Ο ορός για το πρόσωπο και τα μάτια ενισχύει την άμυνα της επιδερμίδας, ενάντια στους περιβαλλοντικούς παράγοντες γήρανσης και στα σημάδια του χρόνου. Βοηθά στη μείωση των γραμμών και των ρυτίδων.\nΕφαρμόστε σε καθαρό πρόσωπο, καθημερινά, πρωί και βράδυ, μικρή ποσότητα ορού με απαλές κυκλικές κινήσεις.\nArgan Oil Κρέμα Προσώπου Αντιρυτιδική Για Κανονικό-Μικτό Δέρμα\nArgan Oil 24ωρη Κρέμα Προσώπου Για Λιπαρό-Μικτό Δέρμα


Το τσάι κατανάλωσης μπορεί να βελτιώσει την υγεία σας - εδώ μπορείτε να δοκιμάσετε\nΌποια και αν είναι η εποχή, το τσάι μπορεί να είναι ένα νόστιμο ποτό, καθώς μπορεί να σερβιριστεί με παγωμένο ή ζεστό νερό.\nΑλλά τα οφέλη της υπερβαίνουν πολύ το αναψυκτικό. Υπάρχουν πολλές έρευνες που δείχνουν ότι η κατανάλωση τσαγιού μπορεί πραγματικά να βελτιώσει την υγεία σας.\nΤουλάχιστον, είναι ένας γευστικός τρόπος για να πάρει αρκετό υγρό στο σώμα σας κάθε μέρα. Επιπλέον, οι μελέτες έχουν δείξει ότι τα τσάγια μπορούν να βοηθήσουν στην προστασία των δοντιών και της καρδιάς σας, καθώς και ίσως ακόμη και να βοηθήσουν στην αποτροπή του καρκίνου.\nΠοιο είδος τσαγιού πίνετε μπορεί να κάνει τη διαφορά. Όλα τα μη βοτανικά τσάγια παρασκευάζονται από τα φύλλα του φυτού Camellia sinensis. Ο χρόνος επεξεργασίας των φύλλων καθορίζει εάν καταλήγετε σε πράσινο, μαύρο ή oolong τσάι.\nΤα πράσινα τσάγια είναι τα λιγότερο επεξεργασμένα και τείνουν να έχουν τις υψηλότερες ποσότητες πολυφαινολών και ο μόνος τύπος που περιέχει την πολυφαινόλη, κατεχίνη, γι ‘αυτό πολλές μελέτες έχουν γίνει χρησιμοποιώντας μόνο πράσινα τσάγια. Ορισμένα τσάι βοτάνων είναι γνωστά για τις φαρμακευτικές τους αξίες, συμπεριλαμβανομένης της καταπραϋντικής λειτουργίας του πεπτικού συστήματος.\nΕδώ είναι τα κορυφαία 10 οφέλη για την υγεία του τσαγιού και μερικές επιλογές για νόστιμα τσάγια για να δοκιμάσετε:\n1. Το τσάι περιέχει αντιοξειδωτικά.\nΤα αντιοξειδωτικά λειτουργούν για να αποτρέψουν την έκδοση σκουριάς του σώματος και έτσι να μας βοηθήσουν να μας κρατήσουν νέους και να μας προστατεύσουν από τις βλάβες από τη ρύπανση. Τοποθετήστε τα αντιοξειδωτικά με ένα λευκό τσάι, το οποίο είναι λιγότερο επεξεργασμένο από το μαύρο ή το πράσινο τσάι, ώστε να διατηρεί πιο ευεργετικά αντιοξειδωτικά.\nVahdam Himalayan Imperial White Tea, $ 15 για 25 μερίδες, Amazon\n2. Το τσάι έχει λιγότερη καφεΐνη από τον καφέ.\nΤα φυτικά μείγματα δεν έχουν καφεΐνη, ενώ τα παραδοσιακά τσάγια έχουν λιγότερο από 50 τοις εκατό από αυτό που συνήθως βρίσκεται στον καφέ. Αυτό σημαίνει ότι μπορείτε να το καταναλώνετε χωρίς αυτές τις ενοχλητικές επιδράσεις στο νευρικό σας σύστημα, λέει ο Leslie Bonci, διατροφολόγος και ιδιοκτήτης του Active Eating Advice. Αν προσπαθείτε να μεταβείτε από τον καφέ στο τσάι, δοκιμάστε ένα τσάι ρίζας κιχωρίου όπως το Teeccino, το οποίο έχει μια αίσθηση στο στόμα και γεύση παρόμοια με τον καφέ. Η ρίζα της κιχωρίου είναι επίσης γνωστή για να βοηθήσει στη μείωση του στρες και είναι ένα πρεβιοτικό ώστε να είναι χρήσιμο για το έντερο. Μπόνους: Αυτό το τσάι θα σας δώσει ένα λάκτισμα ενέργειας χωρίς την καφεΐνη.\nTeeccino, $ 20 για 40 τσάντες τσαγιού, Amazon\n3. Το τσάι μπορεί να μειώσει τον κίνδυνο καρδιακής προσβολής και εγκεφαλικού επεισοδίου\n“Υπάρχει πολλή βιβλιογραφία για την υγεία του τσαγιού και της καρδιάς”, δήλωσε η Anna Ardine, κλινική διευθυντής διατροφής στο νοσοκομείο Magee-Womens του Ιατρικού Κέντρου του Πανεπιστημίου του Πίτσμπουργκ. “Αυτό είναι ένα αποτέλεσμα για την υγεία για το οποίο υπάρχουν τα ισχυρότερα στοιχεία.”\nΣτην πραγματικότητα, μια μελέτη που δημοσιεύθηκε νωρίτερα φέτος ότι τα στοιχεία από μια σειρά από προηγούμενες αναφορές έδειξαν σχεδόν 20% μείωση του κινδύνου καρδιακής προσβολής και 35% μείωση του κινδύνου εγκεφαλικού επεισοδίου μεταξύ εκείνων που έπιναν ένα έως τρία φλιτζάνια πράσινο τσάι ημέρα. Εκείνοι που έπιναν τέσσερα ή περισσότερα φλιτζάνια πράσινο τσάι ημερησίως είχαν 32% μείωση στον κίνδυνο εμφάνισης καρδιακής προσβολής και χαμηλότερων επιπέδων χοληστερόλης LDL. Τέσσερα φλιτζάνια πράσινου τσαγιού μπορεί να σας κρατήσουν να τρέχετε στο μπάνιο, αλλά μπορείτε να πάρετε το ίδιο όφελος από το να πιείτε ένα φλιτζάνι τσάι matcha, το οποίο είναι φτιαγμένο από αλεσμένα φύλλα πράσινου τσαγιού και λέγεται ότι είναι το θρεπτικό ισοδύναμο των 10 φλιτζανιών πράσινου πράσινου τσάι.\nStarter Matcha 100% βιολογικό αγώνα, $ 16, Amazon\n4. Το τσάι μπορεί να βοηθήσει στην απώλεια βάρους\nΗ έρευνα για το θέμα αυτό δεν είναι τόσο δυνατή, δήλωσε ο Ardine, προσθέτοντας ότι οι μελέτες που έχουν επιδείξει ένα αποτέλεσμα εξαρτώνται από την κατανάλωση μεγάλων ποσοτήτων τσαγιού, συχνά σε μορφή χαπιού.\n5. Το τσάι μπορεί να βοηθήσει στην προστασία των οστών σας\nΔεδομένα από πρόσφατες μελέτες σε ζώα έδειξαν ότι το πράσινο τσάι μπορεί να αποτρέψει την απώλεια οστικής μάζας Το Moringa, ένα φυτό που είναι ιθαγενές στη Νότια Ασία, είναι γνωστό για τις φαρμακευτικές του ιδιότητες και τώρα γίνεται γρήγορα ένα mainstream superfood. Με περισσότερο ασβέστιο από το γάλα, καθώς και με σίδηρο, βιταμίνη Α και Κ, το τσάι moringa είναι μια μεγάλη προσθήκη για να βοηθήσει να διατηρηθούν αυτά τα οστά ισχυρά.\nΟργανικό τσάι Moringa, $ 8 για 30 τσάντες τσαγιού, Amazon\n6. Το τσάι μπορεί να κρατήσει το χαμόγελό σας φωτεινό\n“Οι Ιάπωνες ερευνητές έχουν διαπιστώσει ότι το τσάι μπορεί να μειώσει την απώλεια των δοντιών”, δήλωσε ο Ardine. «Αλλάζει το pH στο στόμα σας όταν το πιείτε και αυτό μπορεί να αποτρέψει τις κοιλότητες». Από εκεί και πέρα, το τσάι, σε αντίθεση με πολλά άλλα ποτά, δεν φαίνεται να διαβρώνει το σμάλτο των δοντιών, δήλωσε ο Bonci.\n7. Το τσάι μπορεί να ενισχύσει το ανοσοποιητικό σύστημα\nΜελέτες έχουν δείξει ότι το τσάι μπορεί να συντονίσει ανοσιακά κύτταρα έτσι ώστε να φτάσουν τους στόχους τους γρηγορότερα. Το άσπρο βασιλικό ή tulsi τσάι έχει χρησιμοποιηθεί από Ayurvedic επαγγελματίες για αιώνες για να βοηθήσει να κρατήσει το ανοσοποιητικό σύστημα ισχυρό μετά από τραυματισμούς ή ασθένειες χάρη στις αντιβακτηριακές, αντι-μυκητιακές και αντιφλεγμονώδεις ιδιότητές του.\nΟργανική Ινδία Tulsi τσάι, $ 11 για 2 κουτιά, Amazon\n8. Το τσάι μπορεί να βοηθήσει στην καταπολέμηση του καρκίνου\nΟι μελέτες σχετικά με αυτό είναι επί του παρόντος αναμεμειγμένες, πράγμα που σημαίνει ότι χρειάζεται περισσότερη έρευνα, λέει ο Bonci. Ωστόσο, στο μεταξύ, “εάν έχετε ένα ισχυρό οικογενειακό ιστορικό καρκίνου και θέλετε να κάνετε οτιδήποτε μπορείτε, ίσως να αυξήσετε την κατανάλωση τσαγιού”, πρόσθεσε.\n9. Τσάι βοτάνων μπορεί να καταπραΰνει το πεπτικό σύστημα\n“Τα τσάι από βότανα, ιδιαίτερα το χαμομήλι, μπορεί να είναι καλό για άτομα με σύνδρομο ευερέθιστου εντέρου επειδή είναι αντισπασμωδικό”, δήλωσε ο Bonci. “Και τζίντζερ τσάγια μπορεί να ηρεμήσει ναυτία.” Πάρτε μια δόση και των δύο με ένα τσάι χαμομήλι τζίντζερ.\nΠαραδοσιακά φάρμακα οργανικά τζίντζερ με τσάι χαμομηλιού, 23 δολάρια για 96 τσάντες τσαγιού, Amazon\n10. Τσάι – ανόθευτο, δηλαδή – είναι χωρίς θερμίδες\n“Είναι μια εξαιρετική εναλλακτική λύση για το νερό χωρίς θερμίδες”, δήλωσε ο Bonci. “Παρέχει τόσες πολλές επιλογές για γεύση και ευελιξία. Μπορείτε να το έχετε ζεστό ή κρύο. Και δεν χρειάζεται να βάζετε τίποτα σε αυτό, αν και ίσως θέλετε να προσθέσετε ένα ραβδί κανέλας ή κάποια τζίντζερ. Αυτό σημαίνει ότι είστε σε θέση να ενυδατώσετε μόνο με κάτι διαφορετικό από το νερό ».\nΠάρτε τον εαυτό σας ένα cannister των φρούτων Teabloom και πακέτα ποικιλία πράσινου τσαγιού και ποτέ δεν θα βαρεθείτε – ή χάσετε τη ζάχαρη. Με όλες τις φυσικές γεύσεις όπως ο ανανάς, το μούρο acai, η φράουλα και το λίτσκι, μπορείτε εύκολα να κρατήσετε την υπερηφάνεια σας ευχαριστημένη.\nTeabloom ανθοφορία τσάι φρούτων, $ 12 για 12 τσάγια, Amazon\nΓια περισσότερους τρόπους για να αποκτήσετε υγιεινή το 2018, ελέγξτε τη λίστα αγαπημένων υγιεινών βιβλίων μαγειρικής και το spiralizer veggie που έχει πάνω από 4.000 θετικές κριτικές για το Amazon.\n1 1. Το τσάι περιέχει αντιοξειδωτικά.\n2 2. Το τσάι έχει λιγότερη καφεΐνη από τον καφέ.\n3 3. Το τσάι μπορεί να μειώσει τον κίνδυνο καρδιακής προσβολής και εγκεφαλικού επεισοδίου\n4 4. Το τσάι μπορεί να βοηθήσει στην απώλεια βάρους\n5 5. Το τσάι μπορεί να βοηθήσει στην προστασία των οστών σας\n6 6. Το τσάι μπορεί να κρατήσει το χαμόγελό σας φωτεινό\n7 7. Το τσάι μπορεί να ενισχύσει το ανοσοποιητικό σύστημα\n8 8. Το τσάι μπορεί να βοηθήσει στην καταπολέμηση του καρκίνου\n9 9. Τσάι βοτάνων μπορεί να καταπραΰνει το πεπτικό σύστημα\n10 10. Τσάι – ανόθευτο, δηλαδή – είναι χωρίς θερμίδες\n¡Sí, puedes ponerte blanco después del Día del Trabajo! Así es cómo\n‘Det var vanvittigt’: Bruden reflekterer på Real Wedding planlagt på kun 52 dage


Self test: Η ένδειξη ότι δεν το κάνατε σωστά – Η περίπτωση που είναι άκυρο -Τι δείχνει η αχνή γραμμή - XIROMERO PRESS - XIROMEROPRESS.GR\nΑρχική ΕΠΙΚΑΙΡΌΤΗΤΑ-ΔΙΑΦΟΡΑ Self test: Η ένδειξη ότι δεν το κάνατε σωστά – Η περίπτωση...\nSelf test: Η ένδειξη ότι δεν το κάνατε σωστά – Η περίπτωση που είναι άκυρο -Τι δείχνει η αχνή γραμμή\nΠολλά είναι τα ερωτήματα που διεγείρονται σε σχέση με την αποτελεσματικότητα των self test http://Self testκαι το τι δείχνει η αχνή γραμμή.\nΗ εμφάνιση της μετάλλαξης Όμικρον του κορωνοϊού, έχει αυξήσει τις ανάγκες για διενέργεια διαγνωστικών ελέγχων (τεστ). Το ερώτημα πολλών ανθρώπων είναι κατά πόσο τα γρήγορα τεστ (rapid) ή αλλιώς “τεστ πλευρικής ροής” (Lateral Flow Tests-LFT) “πιάνουν” την Όμικρον.\nΚαι στην περίπτωση της νέας μετάλλαξης, τα γρήγορα τεστ είναι αρκετά καλά, αλλά με τις ίδιες αδυναμίες που είχαν εμφανίσει απέναντι στη Δέλτα και στις προηγούμενες παραλλαγές.\nΠολύ συχνά αρκετοί αναφέρουν οτι η γραμμή που βγαίνει ως αποτέλεσμα είναι υπερβολικά αχνή και ίσα που φαίνεται. Αυτό μαρτυρά ότι η πρωτεΐνη του κορωνοϊού είναι παρούσα στο σώμα.\nΤα θετικά τεστ πλευρικής ροής μπορεί να δείξουν μια υπερβολικά αχνή γραμμή, κάτι που μερικοί άνθρωποι αντιλαμβάνονται εσφαλμένα ως αρνητικό αποτέλεσμα του τεστ.\nΠροηγούμενο άρθροΘλίψη σε Αγρίνιο , Αγγελόκαστρο και Κατούνα : «Έφυγε» ο πατήρ Γεώργιος Λαζούρας, νοσούσε με κορωνοϊό\nΕπόμενο άρθροΕπίδομα ασθενείας: Τι πρέπει να κάνετε αν κολλήσετε κορωνοϊό


Xiaomi : Εγκαινιάζει το κέντρο Έρευνας και Ανάπτυξης (R&D) στη Φινλανδία. - News by Xiaomi Miui Hellas\nΗ Xiaomi εγκαινίασε πρόσφατα μια εταιρεία έρευνας και ανάπτυξης στο Τάμπερε της Φινλανδίας.\nΗ εταιρεία είναι επίσημα καταχωρημένη ως Xiaomi Finland Oy και θα επικεντρωθεί στην ανάπτυξη τεχνολογιών φωτογραφικών μηχανών όπως αναφέρθηκε από την ιστοσελίδα SuomiMobile.\nΤο φινλανδικό τμήμα της εταιρείας θα ασχολείται επίσης με R&D λογισμικού, συστήματα πληροφορικής και τηλεπικοινωνιακό εξοπλισμό. Ο David Arthur Felix ο οποίος είναι ο διευθύνων σύμβουλος της Xiaomi-Finland διορίστηκε Διευθύνων Σύμβουλος της νεοσυσταθείσας εταιρείας.\nΠριν από δύο χρόνια, η Nokia και η Κινεζική εταιρεία υπέγραψαν μια συμφωνία συνεργασίας η οποία επικεντρώθηκε σε διπλώματα ευρεσιτεχνίας μεταξύ των δύο εταιρειών. Η Nokia συμφώνησε να παράσχει εξοπλισμό υποδομής δικτύου στον κινεζικό εταίρο της και να δώσει πρόσβαση στο πλούσιο χαρτοφυλάκιο ευρεσιτεχνιών της.\nΗ νέα επέκταση από την κινεζική εταιρεία είναι το αποτέλεσμα της επιτυχημένης συνεργασίας των δύο εταιριών.\nΟλοκληρώθηκε η διανομή των νέων 9.7.4 ROM, για 32 συσκευές. Έγινε η διανομή…


Τα καλύτερα εστιατόρια του Πειραιά! - Athens Guide - Athens magazine\nΤα καλύτερα εστιατόρια του Πειραιά!\n14 Ιανουαρίου 2018 13:13\nΚάνεις βόλτα στον Πειραιά και ξαφνικά νιώθεις μία πείνα!\nΞέρεις πόσα ωραία σημεία για φαγητό υπάρχουν; Πολλά για όλα τα γούστα.\nΜαζέψαμε μερικά από αυτά για να ξέρεις που να πας, μετά το περπάτημα δίπλα στη θάλασσα!\nΦρεαττύδος 13, Φρεαττύδα, τηλ.: 210 4518129\nΦωτίου Κορυτσάς και Σπάρτης, Ταμπούρια, τηλ: 210 46 27 832\nΑκτή Κουμουνδούρου 20, Μικρολίμανο, τηλ: 210 4127324\nΝοταρά 122, Τρούμπα, τηλ: 210 4294117\nΜαρίνα Ζέας, τηλ.: 211 0124117


Άρθρα για Αριθμολογία:\nΑριθμολογικές Προβλέψεις. Σχέσεις & Χρήμα Απρ΄18 Μάρτιος 27, 2018\nΖωδιακή Αριθμομαντική για μόνους και χωρισμένους Μάρτιος 15, 2018\nΤύχη, χρήμα, ευνοϊκές ημέρες για όλα τα ζώδια Φεβρουάριος 25, 2018\nΠιστεύεται ότι μέσω της αριθμολογίας -μελέτης των αριθμών- είναι δυνατό να αναλύσετε το χαρακτήρα σας και να ανακαλύψετε τον εσωτερικό σας εαυτό. Λέγεται ότι οι αριθμοί κρατούν, επίσης, το κλειδί του πεπρωμένου, δείχνοντας εκείνο που μας επιφυλάσσει το μέλλον σε κάθε τομέα, περιλαμβανομένου και του ερωτικού, της κοινωνικής ζωής και της καριέρας. Αυτή η αρχαία μορφή μαντικής χρησιμοποιόταν από πολύ παλιά, τουλάχιστον από την εποχή των Βαβυλωνίων. Ωστόσο, ο Έλληνας φιλόσοφος Πυθαγόρας, που έζησε τον έκτο αιώνα π.Χ., ήταν εκείνος ο οποίος ανέπτυξε το σύστημα που χρησιμοποιούμε σήμετα. Ο Πυθαγόρας φιλόσοφος, μαθηματικός και αστρολόγος πίστευε ότι τα πάντα μπορούσαν να εκφραστούν ως αριθμός. Αρχή των όντων είναι οι αριθμοί. Κάθε πράγμα είναι κάποιος αριθμός και τα μέρη τα από τα οποία σύγκεται ο αριθμός είναι και μέρη του πράγματος, επομένως όλα είναι αριθμοί και σύγκεινται από αριθμούς. Επίσης η αρμονία και η συμμετρία που διέπει τις σχέσεις των πραγμάτων και το σύμπαν ως ολότητα είναι η αναλογία που επικρατεί στις μεταξύ των αριθμών σχέσεις. Όλα δηλαδή έχουν γίνει σύμφωνα με τους αριμούς. Έτσι οι αριθμοί, είναι η κατά είδος, αλλά και κατά ύλη αρχή των όντων. Τίποτα δεν θα ήταν σαφές, αν δεν υπήρχε ο αριρμός και η ουσία του. Πράγματι, με πολλούς τρόπους, οι αριθμοί φαίνεται να δίνουν ταυτότητα σε ορισμένα πράγματα και επομένως καθένας από αυτούς λέγεται ότι έχει το δικό του χαρακτήρα. Μερικοί αριθμοί θεωρείται ότι έχουν μεγαλύτερη δύναμη από άλλους. Οι μονοί ονομάζονται «αρσενικοί» και είναι δυνατότεροι από τους «θηλυκούς», ζυγούς αριθμούς.\nΟ αριθμός του πεπρωμένου\nΟ πιο βασικός υπολογισμός της αριθμολογίας αφορά την πρόσθεση των επιμέρους αριθμών της ημερομηνίας γέννησής σας. Το αποτέλεσμα θα σας δώσει τον αριθμό του «Πεπρωμένου», που αποκαλείται έτσι γιατί δεν αλλάζει ποτέ και θα είναι κυριαρχικός σε όλη σας τη ζωή, δείχνοντας τα μαθήματα που πιθανόν να πρέπει να πάρετε. Αν για παράδειγμα γεννηθήκατε στις 21 του Γενάρη του 1972 προσθέτετε την ημερομηνία γέννησης όπως φαίνεται στο παράδειγμα: 2+1+1+1+9+7+2=23, δηλαδή 2+3=5. Ο αριθμός του πεπρωμένου σας θα είναι 5, το οποίο ερμηνεύεται σύμφωνα με τις ιδιότητες και τα χαρακτηριστικά που έχουν αποδοθεί σε αυτόν. Ωστόσο, αν το σύνολο σας δίνει 11 ή 22, αυτούς δεν τους προσθέτετε για να πάρετε ένα μονοψήφιο αριθμό, γιατί αντιπροσωπεύουν τους «κύριους» αριθμούς και έχουν τα δικά τους χαρακτηριστικά.\nΑριθμός ονόματος ή ονομαστικός αριθμός\nΑφού υπολογίσετε τον αριθμό του Πεπρωμένου, είναι καιρός να ανακαλύψετε τι σας αποκαλύπτει το όνομά σας. Ο πίνακας δίνει τον κώδικα ο οποίος μετατρέπει την αλφάβητο σε αριθμούς. Ο πίνακας αυτός αντιπροσωπεύει τον κώδικα σύμφωνα με τοη Καμπαλά, ο οποίος αποδίδεται στον Πυθαγόρα. Α1, Β2, Γ3, Δ4, Ε5, Ζ7, Η8, Θ9, Ι 1, Κ2,Λ3, Μ4, Ν5, Ξ8, Ο6, Π7, Ρ9, Σ1, Τ2, Υ3, Φ4, Χ 6, Ψ 7, Ω 8\nTα ονόματα διαιρούνται σε σύμφωνα, που σας δίνουν τον εξωτερικό αριθμό της Εντύπωσης (την εξωτερική εικόνα που παρουσιάζει κανείς στους άλλους), και φωνήεντα, που αποκαλύπτουν την πιο βαθιά Επιθυμία ή τον αριθμό της Καρδιάς, την Ιδανικότητα (πώς αισθάνεται κανείς εσωτερικά). Υπολογίζετε τους αριθμούς των συμφώνων και των φωνηέντων χωριστά και μετά τους προσθέτετε μαζί για να βρείτε έναν τρίτο αριθμό, τον αριθμό της Έκφρασης. Αυτός αποκαλύπτει πώς χειρίζεστε τις υποθέσεις σας και τα εμπόδια που θα πρέπει να αποφύγετε. Για παράδειγμα κάποιος που λέγεται Πέτρος Παπάς:\n7 2 9 1 7 7 1 Π Ε Τ Ρ Ο Σ Π Α Π Α Σ 5 6 1 1 Προσθέστε πρώτα τα σύμφωνα μέχρι να καταλήξετε σε μονοψήφιο αριθμό (εκτός αν πάρετε τους αριθμούς 11 ή 22). Το αποτέλεσμα θα σας δώσει την Εντύπωση του Πέτρου. 7+2+9+1+7+7+1=34 – 3+4=7 Εντύπωση Τώρα προσθέστε τα φωνήεντα. 5+6+1+1=13 – 1+3=4 Αυτός ο αριθμός είναι η Ιδανικότητα του Πέτρου.\nΓια να υπολογίσετε τον αριθμό της Έκφρασης του Πέτρου, προσθέστε τους δύο προηγούμενους αριθμούς (Εντύπωση και Ιδανικότητα) 7+4=11 Έκφραση\nΈνα από τα πο συνηθισμένα προβλήματα όταν υπολογίζουμε τους ονομαστικούς αριθμούς είναι ποιο όνομα ή ονόματα θα χρησιμοποιήσουμε: το επίσημο όνομα (αυτό που εμφανίζεται στην ταυτότητα και τα υπόλοιπα επίσημα χαρτιά μας). το όνομα του συζύγου, ή το χαϊδευτικό. Η καλύτερη συμβουλή είναι να χρησιμοποιήσετε εκείνο με το οποίο νιώθετε πιο άνετα.\nΣυμβουλευτείτε τους πίνακες για να ανακαλύψετε και να αναλύσετε τα χαρακτηριστικά και τις ιδιότητες που αποδίδονται στους αριθμούς 1-9 και στους κύριους αριθμούς 11 και 22 από την αρχαία παράδοση της μαγείας.\nΕντύπωση (εξωτερική εικόνα) :\nΕξωστρεφής και με αυτοπεποίθηση, είστε δημοφιλής και σας αρέσει να βρίσκεστε στο κέντρο της προσοχής. Είστε γεννημένος αρχηγός από φύση.\nΙδανικότητα (εσωτερικό είναι) :\nΗ πολλή ενέργεια και οι φιλοδοξίες σημαίνουν πως κάνετε ό, τι είναι δυνατό για να πετύχετε τους στόχους σας. Ωστόσο, στην αγάπη μπορείτε να νιώθετε ικανοποιημένος.\nΈκφραση (τρόπος εκδήλωσης) :\nΑρχηγός στη δουλειά και στο σπίτι, σας αρέσει συνήθως να αναλαμβάνετε τις ευθύνες σας και να διευθύνετε όποτε μπορείτε.\nΠεπρωμένο (συμβουλές για τη ζωή σας) :\nΜερικές φορές μπορεί να γίνεστε ανυπόμονος και μάλλον πολύ αυταρχικός. Συμπεριφερθείτε με σεβασμό στους άλλους και να είστε πιο τρυφερός στους γύρω σας.\nΠλανητικός Κυβερνήτης: Ο Ήλιος\nΔε σας πειράζει να κατέχετε τη δεύτερη θέση και συχνά υποστηρίζετε τους άλλους, αλλά μερικές φορές δείχνετε έντονη κριτική διάθεση. Ιδανικότητα (εσωτερικό είναι) :Κάτω από μια εμφάνιση γεμάτη αυτοπεποίθηση κρύβεται μεγάλη ευαισθησία. Επιθυμείτε να νιώθετε ασφάλεια, είστε ευγενικός και ενδιαφέρεστε για τους άλλους.\nΗ ήρεμη αποτελεσματικότητα και το πρακτικό μυαλό σας συνιστούν τον τέλειο διπλωμάτη. Έχετε τακτ και υπολογίζετε τους άλλους.\nΚαταπιέζετε μέσα σας αισθήματα και έτσι μερικές φορές μπορεί να εκραγείτε και να γίνετε υπερβολικά συναισθηματικός. Φροντίστε να διατηρείτε μια ισορροπία.\nΠλανητικός Κυβερνήτης: Η Σελήνη\nΕίστε κοινωνικός και σας αρέσει να βρίσκεστε πάντα στο προσκήνιο, να συγκεντρώνετε πάνω σας την προσοχή και να έχετε πολλή ενέργεια.\nΕίστε ο αιώνιος αισιόδοξος με μεγάλη αίσθηση χιούμορ. Ωστόσο, βαθύτερα υπάρχει ένας φόβος απόρριψης στην αγάπη και στη φιλία.\nΔημιουργικός, γεμάτος αυτοέκφραση, τείνετε να πετυχαίνετε σε ό, τι κάνετε και όπου και αν πάτε , θα γίνει ένας πιο φωτεινός τόπος.\nΈχετε την τάση να είστε ιδεολόγος και μερικές φορές ξεχνιέστε. Ο κομπασμός και η αλαζονεία είναι συνηθισμένα σας ελαττώματα που καλό είναι να προσπαθείτε να τα περιορίζετε γιατί μπορεί να αποξενώσουν τους φίλους και τους συγγενείς σας.\nΠλανητικός Κυβερνήτης: Ο Δίας\nΟυσιαστικά αξιόπιστος κα συντηρητικός, είστε επίσης πιστός και έχετε εξάρτηση από αυτούς που πιστεύετε ότι μπορείτε να εμπιστεύεστε.\nΕίστε ντροπαλός και συγκρατημένος, προτιμάτε να μην προκαλείτε την προσοχή. Ένα σπιτικό που παρέχει ασφάλεια και ευτυχία είναι πολύ σημαντικό για σας.\nΧειρίζεστε τις υποθέσεις σας με ήρεμη αποτελεσματικότητα. Δεν είστε από αυτούς που χάνουν χρόνο. Στη δουλειά σας προοδεύετε.\nΑποφύγετε την έντονη προσήλωση στις πεποιθήσεις σας. Προσπαθήστε να είστε ευέλικτος και να ακούτε τις καινούριες ιδέες, όταν σας τις παρουσιάζουν.\nΑυτός ο αριθμός δείχνει ζωηρό, ευφυές πνεύμα. Δεν είστε ποτέ ήρεμος και φημίζεστε για την κινητικότητά σας.\nΣας αρέσει να είστε κύριος του εαυτού σας. Αυτό μπορεί να σας κάνει ασταθή στις ερωτικές σας σχέσεις.\nΜια πολύπλευρη φύση σας βοηθά ώστε να χειρίζεστε με επιτυχία τις περισσότερες καταστάσεις. Μπορείτε και επικοινωνείτε καλά και πετυχαίνετε σε δουλειές όπου απαιτούνται επαφές με κόσμο.\nΝα συνεχίζετε αυτό που ξεκινάτε και να αποφεύγετε να πηδάτε από το ένα πράγμα στο άλλο. Πάρτε στα σοβαρά τις ευθύνες σας.\nΠλανητικός Κυβερνήτης: Ο Ερμής\nΕξωστρεφής και κοινωνικός, είστε ένα χαρούμενο, δημοφιλές πρόσωπο. Σας αρέσει επίσης να διατηρείτε την ειρήνη όποτε είναι δυνατό, στο σπίτι και στην εργασία.\nΑυτός είναι ο αριθμός της αγάπης και το μεγαλύτερό σας ενδιαφέρον στρέφεται στην αρμονία και την ισορροπία. Σας αρέσει να σας επαινεί το σας.\nΕίστε μεγάλος παρηγορητής και διπλωμάτης και σας αρέσει να ευχαριστείτε τους άλλους. Καλός με τα οικονομικά, θα πρέπει κανονικά να πετύχετε στις επιχειρήσεις.\nΗ επιθυμίας σας για εύκολη ζωή μπορεί να σας κάνει επιρρεπή προς τις απολαύσεις. Προσέξτε να μην είστε εγωιστής ή πολύ κτητικός στον έρωτα.\nΠλανητικός Κυβερνήτης: Η Αφροδίτη\nΜπορεί να φαίνεστε απόμακρος καθώς προσπαθείτε να παρουσιάσετε στον κόσμο μια σιωπηλή φύση. Επίσης μερικές φορές οι άλλοι σας κατατάσσουν στους εσωστρεφείς.\nΗ ειρήνη και η ηρεμία είναι σημαντικά για σας και τείνετε να απομακρύνεστε λίγο από την πραγματικότητα. Σαν αποτέλεσμα, μερικές φορές, οι σχέσεις σας πάσχουν.\nΣαν φιλόσοφος, ονειρεύεστε πάντοτε ένα καλύτερο κόσμο. Λειτουργείτε καλύτερα όταν είστε μόνος σε μια δημιουργική δουλειά που σας προσφέρει πληρότητα.\nΠροσπαθήστε να κρατήσετε το κεφάλι σας έξω από τα σύννεφα γιατί η επιθυμία να ξεφύγετε από την πραγματικότητα θα μπορούσε να αποδειχθεί μερικές φορές προβληματική, ιδίως όταν χρειάζεται ρεαλισμός.\nΚαθώς είστε αποφασιστικός και ενεργητικός συχνά δίνετε την εντύπωση ότι είστε ανώτερος από τους άλλους. Αλλά είστε καλός οργανωτής ανθρώπων και γεγονότων οποιουδήποτε είδους.\nΈχετε την ανάγκη να ελέγχετε ανθρώπους και καταστάσεις. Έχετε, επίσης, ανάγκη ασφάλειας και είστε αξιόπιστος και άνθρωπος στον οποίο μπορούν να στηριχτούν οι άλλοι σε κάθε περίπτωση.\nΣας ταιριάζουν οι θέσεις με βαριές ευθύνες. Οι λέξεις κλειδιά για σας είναι δύναμη και οργάνωση.\nΈχετε την τάση να είστε πολύ πιεστικός ή απαιτητικός, κάτι που πρέπει να αποφύγετε, αλλιώς μπορεί να αρχίσετε να χάνετε φίλους.\nΠλανητικός Κυβερνήτης: Ο Κρόνος\nΕίστε δυναμικός και διαθέτετε ένα μαγνητισμό που έλκει τους ανθρώπους προς εσάς. Αυτό σημαίνει ότι μπορεί να έχετε πολλούς εραστές ή θαυμαστές.\nΟ δυνατός χαρακτήρας σας, σας κάνει ανεξάρτητο και με αυτοπεποίθηση. Είστε δημιουργικός και σας αρέσει να απασχολείστε συνέχεια.\nΗ οργάνωση είναι το δυνατό σας σημείο και μπορείτε να τα βγάλετε πέρα με τα περισσότερα προβλήματα. Για σας η ποικιλία αποτελεί το αλατοπίπερο της ζωής.\nΜεγαλύτερη κατανόηση και αυτοέλεγχος θα σας εμποδίσουν να στενοχωρείτε τους ανθρώπους του περιβάλλοντός σας.\nΠλανητικός Κυβερνήτης: Ο Άρης\nΜε τις αρχές σας, γίνεστε ισχυρότατος ηγέτης. Αν κάποιος διαφωνήσει μαζί σας θα έχει έναν τρομακτικό εχθρό να αντιμετωπίσει.\nΌποια και αν είναι η αντίδραση, εσείς θα επιμείνετε στα ιδανικά σας. Σας αρέσει να αναλαμβάνετε μια αποστολή και αγωνίζεστε για την πραγμάτωσή της μέχρι και το πιο πικρό τέλος.\nΣαν δημιουργικός και με επιρροή, είστε ικανός να πείσετε τους ανθρώπους να ακολουθήσουν το δικό σας τρόπο σκέψης –ταλέντο που είναι αναγκαίο στην εκπαίδευση και στα μέσα μαζικής ενημέρωσης.\nΠροσέξτε μήπως τα ιδανικά σας καταντήσουν μονομανία. Μην παρασύρεστε από τσαρλατάνους ή από κάποιον κάλπικο στόχο.\nΔεν υπάρχει καθορισμένος πλανητικός κυβερνήτης.\nΜε τη γνώση και την κατανόησή σας, οι άλλοι σας βρίσκουν εξαιρετικά δυνατό. Θεωρείστε ικανός να ελέγχετε πολλές καταστάσεις.\nΑυτός είναι ο αριθμός της τελειότητας και συνήθως γνωρίζετε ότι είστε ξεχωριστός και με εξαιρετικό δυναμικό.\nΔιαθέτετε τις ικανότητες για να πάτε πολύ ψηλά, συνδυάζοντας βέβαια την πρακτική αίσθηση με τα ιδανικά σας. Δε θα περάσετε ποτέ απαρατήρητος για πολύ καιρό.\nΗ ικανοποίηση είναι ο μεγαλύτερος κίνδυνος για σας. Μην επαναπαύεστε και να προσπαθείτε πάντοτε να ολοκληρώνετε το δυναμικό σας.\nΟ αριθμός «Φαντίκ», που συχνά συνδέεται με το κάρμα, προκύπτει από την πρόσθεση των αριθμών του «Πεπρωμένου» και της «Έκφρασης» μέχρι να φτάσουμε σε μονοψήφιο αριθμό ή σε έναν από τους δύο Κύριους αριθμούς.\nΛένε ότι ο αριθμός αυτός μας δείχνει το μάθημα της ζωής του ατόμου.\nΟ Αριθμός «Φαντίκ»\nΟ αριθμός Ένα συνδέεται με τις διακυμάνσεις της μοίρας κατά τη νεανική ζωή. Η ωριμότητα όμως επιφέρει μεγαλύτερη σταθερότητα και πραγματοποιούνται οι τελικοί στόχοι. Οι Ένα συνήθως καταλαμβάνουν υψηλές θέσεις και οι άλλοι προσβλέπουν σε αυτούς για καθοδήγηση. Χάρη στις οργανωτικές τους ικανότητες αποκτούν πλούτη και επιρροή.\nΟι Δύο αποδίδουν καλύτερα στα πλαίσια μιας συνεργασίας γιατί χρειάζονται την υποστήριξη των άλλων. Διαπρέπουν σε δουλειές που τους φέρνουν σε επαφή με το κοινό και κλείνονται στον εαυτό τους αν τους απομονώσεις από την κοινωνία. Η ενστικτώδης αντίδρασή τους στις διάφορες καταστάσεις είναι περισσότερο συναισθηματική παρά εγκεφαλική και πέφτουν εύκολα θύματα εκείνων που είναι λιγότερο έντιμοι από τους ίδιους.\nΟι Τρία εμπνέουν τους άλλους με τον ενθουσιασμό τους αλλά, αν δε διαθέτουν και πρακτικό νου, κινδυνεύουν να παρασυρθούν σε ανεδαφικά σχέδια. Ωστόσο, η έμφυτη αισιοδοξία τους δεν είναι εντελώς αβάσιμη γιατί οι ευκαιρίες που τους δίνονται να βγάλουν μεγάλα κέρδη είναι συνήθως περισσότερες από το μέσο όρο.\nΟι Τέσσερα αντιμετωπίζουν μια ζωή γεμάτη αλλαγές και αβεβαιότητα. Επειδή όμως τους αρέσουν οι περιπέτειες, δέχονται με χαρά κάθε καινούρια πρόκληση. Είναι ανεξάρτητα πνεύματα και το σθένος τους αποδεικνύεται χρήσιμο όταν έρχονται αντιμέτωποι με δυσκολίες. Όμως, η ανεξέλεγκτη ευελιξία τους μπορεί να τους κάνει ανερμάτιστους.\nΑυτός ο αριθμός συνδέεται με την ατέρμονη κίνηση. Τα ταξίδια και οι επικοινωνίες παίζουν συνήθως μεγάλο ρόλο στη ζωή των Πέντε, που τους ταιριάζει περισσότερο η συνεχής μεταβολή. Στους Πέντε δε λείπει η πρωτοβουλία αλλά η εμμονή στους στόχους.\nΟι Έξι αποζητούν παντού την αρμονία και, προκειμένου να την επιτύχουν, παραμερίζουν συνειδητά τις δικές τους επιθυμίες. Είναι κοινωνικοί, τρυφεροί, καλοσυνάτοι και στοργικοί, για αυτό γίνονται αγαπητοί και κερδίζουν εύκολα φίλους, κινδυνεύουν όμως να καταντήσουν υπερβολικά υποχωρητικοί.\nΚλειδί αυτού του αριθμού είναι οι προκλήσεις. Αν το άτομο δεν έχει σαφώς καθορισμένο στόχο, κινδυνεύει να γίνει η ζωή του μια σειρά ασύνδετων γεγονότων. Αλλά οι πιο αποφασιστικοί Εφτά αρπάζουν τις ευκαιρίες και τις εκμεταλλεύονται προς όφελός τους.\nΗ σταθερότητα είναι το ευαγγέλιο αυτών των πρακτικών, αξιόπιστων και εργατικών αριθμών. Οι Οχτώ προτιμούν να κάνουν αργά και σταθερά βήματα προόδου και έχουν την επιμονή και την υπομονή να ξεπερνούν τις αντιξοότητες που συναντούν στο δρόμο τους.\nΑυτός ο αριθμός συνδέεται με την τόλμη και την πρωτοβουλία. Ξέρουν να αντιμετωπίσουν τις κρίσιμες στιγμές και δε φοβούνται να κάνουν τολμηρές κινήσεις. Επειδή έχουν θάρρος και πίστη στον εαυτό τους, παίρνουν περιττά ρίσκα που η έκβασή τους δεν είναι πάντα θετική. Έτσι η ζωή τους παρουσιάζει σκαμπανεβάσματα.\nΕίναι Κύριος αριθμός και συμβολίζει ενεργητικότητα. Οι Έντεκα αξιοποιούν αυτή τη δύναμη με την εργατικότητά τους ή προτρέποντας τους άλλους να φτάσουν στους στόχους τους. Αριθμός που υπόσχεται μεγάλες επιτυχίες.\nΆλλος ένας Κύριος Αριθμός, που συνδέεται με την τελειότητα. Οι Είκοσι δύο είναι συνήθως ιδεαλιστές και ανθρωπιστές και αφοσιώνονται ολόψυχα σε ένα σημαντικό σκοπό, είτε πρόκειται για ιδανικό είτε για το καθήκον τους.


Κατσικάρης: «Μικρά συμπεράσματα» - Onsports.gr\nOnsports Team\t16 Αυγούστου 2015, 00:59\nΚατσικάρης: «Μικρά συμπεράσματα»\nΙκανοποιημένος από το φιλικό με την Τουρκία, αλλά όχι από την απόδοση της Εθνικής Ελλάδας εμφανίστηκε ο Φώτης Κατσικάρης.\nΟ Ομοσπονδιακός τεχνικός του αντιπροσωπευτικού μας «συγκροτήματος» μετά το τέλος του τουρνουά στην Πόλη, στάθηκε στα λάθη που έγιναν από τους διεθνείς αλλά και στα μικρά συμπεράσματα που έβγαλε.\nΑρχικά, ο Έλληνας κόουτς ανέφερε: «Πέρα από τα αποτελέσματα, ήταν ένα πάρα πολύ καλό παιχνίδι, ένα πολύ δυνατό τεστ για εμάς. Κλείσαμε την δεύτερη εβδομάδα της προετοιμασίας με αυτό το φιλικό, κόντρα σε ένα πολύ σκληρό αντίπαλό, πολύ δυνατό με αρκετή ένταση στο παιχνίδι. Είμαι πάρα πολύ ευχαριστημένος από το φιλικό, όχι βέβαια από την απόδοση της ομάδας. Μπορούμε να βγάλουμε κάποια μικρά συμπεράσματα... Είδαμε τον αριθμό των λαθών και αρκετά εύκολα που έκανε η ομάδα και στο κομμάτι των ριμπάουντ που είχαμε ένα πρόβλημα στα επιθετικά. Αυτά τα δύο ήταν ουσιαστικά κλειδιά που αν μπορούσαμε να ελέγξουμε καλύτερα, ίσως να ήταν διαφορετικό το σκορ. Αν και ξαναλέω πως το αποτέλεσμα ήταν το τελευταίο. Το θέμα είναι να δούμε πως αντιδρά η ομάδα σε ειδικές καταστάσεις και διαφορετικές συνθέσεις. Και αυτό κάναμε σήμερα, είδαμε διαφορετικές πεντάδες στο παρκέ για να μπορέσουμε με την επιστροφή μας στην Ελλάδα, να ξεκουραστεί η ομάδα μια μέρα και από δω και πέρα να βάλουμε πιο ξεκάθαρα πλάνα. Αυτό θέλουμε να κάνουμε».\nΑναφορικά με τις αδυναμίες της Εθνικής, ανέφερε: «Και στο πρώτο φιλικό είχαμε κάποια προβλήματα στο πικ εν ρολ άσχετα με το σκορ. Καμιά φορά βλέπεις το σκορ και λες πως μια ομάδα παίζει καλή άμυνα, αλλά ούτε κόντρα στην Βοσνία παίξαμε την άμυνα που θέλουμε να παίξουμε. Σίγουρα θέλουμε δουλειά, αλλά αυτός είναι ο σκοπός της προετοιμασίας και των φιλικών. Στόχος είναι να είμαστε όσο το δυνατόν καλύτερα προετοιμασμένοι για το Ευρωμπάσκετ. Μετά και το τουρνουά της Ξάνθης θα έχουμε μια καλύτερη εικόνα, με την έννοια ότι ίσως η ομάδα να είναι ακόμα σε ένα 85%-90% έτοιμη στα πρώτα επίσημα παιχνίδια και να βελτιώνεται μέσα στο τουρνουά. Ο Κουφός έχει κάνει μια πολύ μεγάλη προσπάθεια αυτές τις δύο εβδομάδες. Είναι λίγο κουρασμένος. Βλέπουμε πως οι αντιδράσεις του είναι αργές και αυτό είναι φυσιολογικό, όπως το ίδιο ισχύει και για τον Πρίντεζη. Τα πιο πολλά παιδιά είναι έτσι. Είμαστε ένα κλικ πιο πίσω πάνω στην μπάλα, είτε είναι αυτό στον αέρα με το ριμπάουντ, είτε στις περιστροφές, είτε στις βοήθειες που θα πρέπει να δώσουμε στην άμυνα, είτε ακόμη και στο ένας εναντίον ενός. Αυτό είναι φυσιολογικό για μένα, απλά κάτι που θα έπρεπε να αποφύγουμε σήμερα ήταν το κομμάτι των λαθών. Να κάνουμε μια μεγαλύτερη προσπάθεια για τις σωστές αποφάσεις στην επίθεση, καλύτερα σκριν, χάσαμε αρκετά λέι απ. Αλλά όλα αυτά είναι φυσιολογικά».\nΓια την χρησιμοποίηση του Αντετοκούνμπο στην θέση του σέντερ, σχολίασε: «Αυτό ήταν μια ειδική κατάσταση στο τέλος μήπως κλέβαμε ή κάναμε φάουλ. Σε καμία περίπτωση δεν σκεφτόμαστε να τον βάλουμε στο 5, μόνο σε ειδικές καταστάσεις άμα χρειαστεί όπως έτυχε σήμερα στα τελευταία δευτερόλεπτα».\nΑκόμα μίλησε και για το αν ανησυχεί: «Πάντα πρέπει να είσαι ανήσυχος. Μην νομίζει ο κόσμος πως δεν ανησυχούμε. Είναι ένα παιχνίδι των λαθών, του δευτερολέπτου και θα πρέπει να είσαι έτοιμος και συγκεντρωμένος κάθε φορά, είτε παίζεις φιλικό είτε κάνεις προπόνηση. Το ίδιο πράγμα είναι. Απλά προσωπικά εμένα το να βγούμε πρωταθλητές καλοκαιριού ή των τουρνουά δεν με εξιτάρει τόσο πολύ, όσο να είναι η ομάδα έτοιμη όταν θα πρέπει. Για εμένα και τους συνεργάτες μου αυτός είναι ο στόχος».\nΤέλος, για το τουρνουά στην Ξάνθη (21-23 Αυγούστου με Βοσνία, Τσεχία και Ρωσία), σχολίασε: «Όλη η σκέψη και η ιδέα να πάμε στην Ξάνθη για το τουρνουά είναι αυτή: να αγκαλιάσει ο κόσμος στην Βόρειο Ελλάδα την ομάδα και να την δει από κοντά. Πιστεύω πως η ομάδα θα είναι καλύτερη, γιατί καταλαβαίνω πως οι φίλαθλοι θα θέλουν να την δουν όχι μόνο να κερδίζει, αλλά και να παίζει ωραίο μπάσκετ. Σίγουρα θα είμαστε καλύτεροι και θεωρώ δεδομένο πως ο κόσμος θα αγκαλιάσει την Εθνική αυτό το τριήμερο».\n12 λεπτά πριν ΠΑΟΚ: Αλλάζει την άμυνα ο Φερέιρα


Συγκινημένος o Ομπράντοβιτς: «Με δίδαξε πολλά ο Παύλος Γιαννακόπουλος» - Kliktv.gr\nΣυγκινημένος o Ομπράντοβιτς: «Με δίδαξε πολλά ο Παύλος Γιαννακόπουλος»\n27 Σεπτεμβρίου 2018 056\nΕμφανώς φορτισμένος, ο Ζέλικο Ομπράντοβιτς μίλησε για τη σχέση ζωής που είχε με τον Παύλο Γιαννακόπουλο στη συνέντευξη Τύπου που έγινε εν όψει του τουρνουά που γίνεται σήμερα και αύριο στη μνήμη του.\n«Για μένα είναι ξεχωριστή η παρουσία που είμαι εδώ. Συνεργάστηκα με τον κ. Παύλο και την οικογένεια για 13 χρόνια. Η προσφορά του κ. Παύλου στο ευρωπαϊκό μπάσκετ και τον Παναθηναϊκό είναι πανθομολογούμενη. Η σχέση μου με τον κ. Παύλο ήταν βαθιά και με δίδαξε πολλά πράγματα. Μιλούσαμε για τη ζωή, την αξία της και πράγματα που χρησιμοποιώ για να μιλάω στους παίκτες μου. Είμαι πολύ χαρούμενος που είμαι εδώ και ευχαριστούμε τον Παναθηναϊκό που μας κάλεσε σε αυτό το τουρνουά», τόνισε ο Σέρβος τεχνικός.\n«Γνώρισα πρώτη φορά τον κ. Παύλο το 1992. Ήταν ένας άνθρωπος που ήταν έτοιμος να βοηθήσει το μπάσκετ με κάθε τρόπο. Σε όλη την Ευρώπη όταν λες Παναθηναϊκός σου λένε Γιαννακόπουλος και το αντίστροφο. Αξίζει το σεβασμό όλων και η προσφορά του στο ευρωπαϊκό μπάσκετ είναι μεγάλη. Έχουμε δει πόσο μεγάλοι παίκτες έχουν παίξει στον Παναθηναϊκό. Έχει προσφέρει τόσα πολλά στο ευρωπαϊκό μπάσκετ και δεν το ξεχνάμε ποτέ. Ήταν προνόμιο για μένα να τον έχω και να μιλάμε για τη ζωή», πρόσθεσε ο προπονητής της Φενέρ.\nΠηγή Συγκινημένος o Ομπράντοβιτς: «Με δίδαξε πολλά ο Παύλος Γιαννακόπουλος»\nΔ. Γιαννακόπουλος: «Ο πατέρας μου θα ήταν χαρούμενος» – Τι είπε για την Ευρωλίγκα\nΗ απάντηση των κρεατοφάγων στη vegan καμπάνια στο μετρό της Αθήνας (Pics)


Σοκ στον Βόλο από τον θάνατο 40χρονου σε τροχαίο δυστύχημα | Almyrosinfo\nΣοκ στον Βόλο από τον θάνατο 40χρονου σε τροχαίο δυστύχημα\nΣοκ από τον θάνατο 40χρονου σε τροχαίο δυστύχημα, που σημειώθηκε χθες το απόγευμα στον δρόμο Βόλου - Αγριάς, στο ύψος της Γορίτσας. Ο άτυχος 40χρονος έχασε τον έλεγχο του ΙΧ αυτοκινήτου και προσέκρουσε σε κολόνα, με αποτέλεσμα να χάσει τη ζωή του.\nΟ άτυχος 40χρονος, βαριά τραυματισμένος, εγκλωβίστηκε στο όχημα, ενώ η συνεπιβάτης στο αυτοκίνητο τραυματίστηκε ελαφρά.\nΔιερχόμενοι οδηγοί ειδοποίησαν αμέσως το ΕΚΑΒ, πλήρωμα του οποίου έσπευσε στο σημείο, ενώ ταυτόχρονα ζητήθηκε η συνδρομή της Πυροσβεστικής, που με πέντε άντρες και δύο οχήματα έφτασε στον τόπο, προκειμένου να απεγκλωβίσει τον άτυχο οδηγό από το όχημα.\nΤο πλήρωμα του ΕΚΑΒ διαπίστωσε ότι ο 40χρονος έφερε βαριές κρανιοεγκεφαλικές κακώσεις, καθώς και πολλά τραύματα, και αφού τον παρέλαβε τον διακόμισε άμεσα στο Νοσοκομείο Βόλου, προκειμένου να του παρασχεθούν οι πρώτες βοήθειες. Ωστόσο, ήταν αργά για τον άτυχο άντρα.


Στα 897 κρούσματα covid-19 η Περιφέρεια Πελοποννήσου σήμερα Παρασκευή 21 Ιανουαρίου – 200 οι νοσηλείες - Περιφέρεια Πελοποννήσου\nΣε 897 ανέρχονται τα κρούσματα covid-19 που καταγράφηκαν στην Περιφέρεια Πελοποννήσου σήμερα Παρασκευή 21 Ιανουαρίου.\nΣτην Ελλάδα, σύμφωνα με την τακτική ημερήσια ενημέρωση από τον ΕΟΔΥ (eody.gov.gr), τα νέα κρούσματα του κορονοϊού covid-19 που καταγράφηκαν σήμερα Παρασκευή 21 Ιανουαρίου, ώς τις 3 το μεσημέρι, ανέρχονταν σε 20.507.\nΑκολουθεί η ημερήσια έκθεση επιδημιολογικής επιτήρησης λοίμωξης από τον νέο κορονοϊό (covid-19) που εξέδωσε ο ΕΟΔΥ με δεδομένα έως τις 3 το μεσημέρι σήμερα Παρασκευή 21 Ιανουαρίου:\n“Ημερήσια έκθεση επιδημιολογικής επιτήρησης λοίμωξης από τον νέο κορονοϊό (covid-19) – Δεδομένα έως 21 Ιανουαρίου 2022, ώρα 15:00\nΤα νέα εργαστηριακά επιβεβαιωμένα κρούσματα της νόσου είναι 20.507, εκ των οποίων 59 εντοπίστηκαν κατά τους ελέγχους στις πύλες εισόδου της χώρας. Ο συνολικός αριθμός των κρουσμάτων ανέρχεται σε 1.762.870 (ημερήσια μεταβολή +1,2%), εκ των οποίων 49,8% άνδρες. Με βάση τα επιβεβαιωμένα κρούσματα των τελευταίων 7 ημερών, 433 θεωρούνται σχετιζόμενα με ταξίδι από το εξωτερικό και 2.643 είναι σχετιζόμενα με ήδη γνωστό κρούσμα. Η διάμεση ηλικία των κρουσμάτων είναι 36 έτη.\nΟ αριθμός των ασθενών που νοσηλεύονται διασωληνωμένοι είναι 679 (59,2% άνδρες) με διάμεση ηλικία 66 έτη. Μεταξύ των ασθενών που νοσηλεύονται διασωληνωμένοι, 548 (80,71%) είναι ανεμβολίαστοι ή μερικώς εμβολιασμένοι και 131 (19,29%) είναι πλήρως εμβολιασμένοι. Από την αρχή της πανδημίας έχουν εξέλθει από τις ΜΕΘ 3.964 ασθενείς. Οι νέες εισαγωγές ασθενών covid-19 στα νοσοκομεία της επικράτειας είναι 467 (ημερήσια μεταβολή -7,71%). Ο μέσος όρος εισαγωγών του επταημέρου είναι 512 ασθενείς.\nΟι νέοι θάνατοι ασθενών με covid-19 είναι 108 ενώ από την έναρξη της επιδημίας έχουν καταγραφεί συνολικά 22.476 θάνατοι. Το 95,0% είχε υποκείμενο νόσημα ή/και ηλικία 70 ετών και άνω, ενώ η διάμεση ηλικία των ασθενών που απεβίωσαν είναι 78 έτη”.\nΟσον αφορά την Περιφέρεια Πελοποννήσου, σήμερα Παρασκευή 21 Ιανουαρίου καταγράφηκαν 897 κρούσματα, με τον αριθμό των συνολικά προσβληθέντων από την αρχή της πανδημίας να φθάνει πλέον τους 72.286.\nΕξ άλλου, με βάση την ενημέρωση που έγινε το πρωί σήμερα Παρασκευή 21 Ιανουαρίου, στα νοσοκομεία covid-19 της Περιφέρειας νοσηλεύονταν -μέχρι και χθες Πέμπτη 20 Ιανουαρίου- συνολικά 200 άτομα (τα 12 σε ΜΕΘ) και συγκεκριμένα, στο Νοσοκομείο Αργους 16 στο Νοσοκομείο Ναυπλίου 18, στο Παναρκαδικό Τρίπολης 51, στο Νοσοκομείο Κορίνθου 45 (τα 6 στη ΜΕΘ), στο Νοσοκομείο Σπάρτης 23 και στο Νοσοκομείο Καλαμάτας 47 (τα 6 στη ΜΕΘ).


Δήλωση του αντιδημάρχου Οικονομικών του Δήμου Ρόδου κ. Τηλέμαχου Καμπούρη - Δημοκρατική της Ρόδου\nΔήλωση του αντιδημάρχου Οικονομικών του Δήμου Ρόδου κ. Τηλέμαχου Καμπούρη\nΑπό τον αντιδήμαρχο επί των Οικονομικών του Δήμου Ρόδου κ. Τηλέμαχο Καμπούρη εκδόθηκε η ακόλουθη ανακοίνωση:\n«Άνοιξα σήμερα τον υπολογιστή μου για την καθιερωμένη πρωινή μου ενημέρωση και ντράπηκα! Ντράπηκα «αντ’ αυτού».\nΈνας πρώην Πρόεδρος του Δικηγορικού Συλλόγου Ρόδου, ένας άνθρωπος που θα έπρεπε, στο ναδίρ της 8ης δεκαετίας της ζωής του, να τον διακρίνει η σοφία της ζωής και της πολυπραγμοσύνης, που θα έπρεπε να υποστηρίζει με ανιδιοτέλεια και ταπεινότητα τα νέα παιδιά αυτού του τόπου, να χαίρεται με τις επιτυχίες τους και να τα ενθαρρύνει να προσφέρουν τις υπηρεσίες τους στα κοινά, επιλέγει να προσφέρει στην κοινωνία…. την χολή του.\nΜε πρωτοφανείς ύβρεις, με ανακρίβειες, με απρέπεια και μίσος, βάλλει κατά του προσώπου μου, προσβάλλοντας την ακεραιότητά μου, την αξιοπρέπειά μου, την εργατικότητά μου, ως και το όνομά μου.\nΈνας άνθρωπος που όπως καταδεικνύεται από τα γραφόμενά του, φθονεί τους νέους ανθρώπους, απειλείται από τη δυναμική τους και αντιλαμβάνεται τα κοινά σαν τσιφλίκι δικό του. Σαν επηρμένη δήθεν «αυθεντία» του ορθού, του τίμιου και του χρήσιμου. Οποία κατάντια!\nΑυτός ο άνθρωπος ήταν η «σεβαστή» κεφαλή ενός σπουδαίου συλλογικού επαγγελματικού φορέα, στην υπηρεσία του οποίου τίθεμαι με τη δική μου προσπάθεια και τις δικές μου δυνάμεις. Θλίβομαι γιατί άλλο παράδειγμα θα έπρεπε να δίνει στους νέους. Αντιπαρέρχομαι τις ύβρεις και την τόση κακία, γιατί δεν χωράνε στη ζωή μου και στις αξίες που πήρα από την οικογένειά μου.\nΚαι τώρα… βιάζομαι ακόμη περισσότερο να ξεμπερδέψει η γενιά μου από τέτοιες τοξικές νοοτροπίες και συμπεριφορές . Ντρέπομαι «αντ’ αυτού».